Сур чалиниши – Islom Nuri\nБугунги суҳбатимиз «Охират ҳовлиси силсиласи»дан саккизинчи суҳбат бўлади. Унда биз қиёмат қоим бўлиш пайтида юз берадиган улкан бир ҳодиса – сур чалиниши ҳодисаси ҳақида сўз юритамиз.\n«У сур чалинадиган кундир. У кунда Биз жиноятчи-кофир кимсаларни кўзлари ва ранглари (ўзгарган) кўк бўлган ҳолларида йиғурмиз. Улар ўзаро шивирлашиб: «(Дунёда) ўн кунгина турдинглар», (дейдилар). Биз уларнинг айтадиган сўзларини жуда яхши билурмиз. Ўшанда уларнинг энг тўғри йўл тутган — донолари: «Бир кунгина турдинглар», дейди(лар). (Эй Муҳаммад соллаллоҳу алайҳи ва саллам), улар сиздан тоғлар (қиёмат кунида қандай ҳолда бўлиши) ҳақида сўрайдилар. Айтинг: «Парвардигорим уларни (қум каби) сочиб юборур. Сўнг (ерни) теп-текис қилиб қўюрки, Унда на чуқурни ва на дўнгликни кўрурсиз». У кунда (одамлар маҳшаргоҳга) чорловчи (фариштага) эгилмай-бурилмай эргашурлар — итоат қилурлар. Овозлар ҳам Раҳмонга таъзим қилур, фақат пичирлашнигина эшитурсиз. У кунда шафоат-оқлов фойда бермас, магар Раҳмон изн берган ва сўзлашига (шафоат қилишига) У зот рози бўлган кишининггина (шафоати фойда берур). У зот уларнинг олдиларидаги (яъни охиратдаги) ва ортларидаги (яъни дунёдаги) бор нарсани билур. Улар эса У зотни била олмаслар». (Тоҳа: 102-110).\nАввалги суҳбатларимизда қиёмат олдидан содир бўладиган катта аломатлар ҳақида сўзлаб ўтганимиздан сўнг бугундан энди қиёматнинг қоим бўлиши ва ўша аснода содир бўлажак воқеа ва ҳодисалар ҳақида сўз юрита бошлаймиз.\nҚиёмат бевосита мазкур аломатларнинг ҳаммаси юз берганидан сўнг Аллоҳ азза ва жалланинг Исрофил фариштага сурга нафха уриш (пуфлаш) ҳақида амр қилиши билан бошланади ва юракларни қинидан чиқариб юборувчи даҳшатли ҳодисалар силсиласи бошланади.\nВақтдан унумли фойдаланиш учун одатимизга кўра, суҳбатимизни қуйидаги бир неча мавзуларга бўлиб оламиз:\nБиринчи: Сур нима? Уни ким чалади?\nИккинчи: Даҳшат нафхаси.\nУчинчи: Ўлиб йиқилиш нафхаси.\nСўзимни ҳамманинг тили учида турган савол билан бошлайман.\nБу савол жавобини саййидул-мурсалийн Муҳаммад соллаллоҳу алайҳи ва салламдан эшитинг. Имом Аҳмад, Абу Довуд, Термизий ва бошқалар Абдуллоҳ ибн Амр ибн Ос розияллоҳу анҳумодан ривоят қилган ҳадисда айтилади:\nБир аъробий Набий соллаллоҳу алайҳи ва саллам ҳузурларига келиб: «Ё Расулуллоҳ, сур нима?», деб сўради. «У нафха уриладиган (пуфланадиган) бир шохдир, бу шохнинг эгаси Исрофилдир», деб жавоб бердилар Расулуллоҳ соллаллоҳу алайҳи ва саллам (Абу Довуд: №4742, Термизий: №2432).\n(Изоҳ: Исрофил – Раҳмон таолонинг улуғ фаришталаридан бири бўлиб, Аллоҳ махлуқотларни ва шу жумладан сурни яратган кунда уни Исрофилга топширган ва уни сурга нафха уришга вакил қилган. Исрофил ўша кундан бери ҳар лаҳзада Раббининг амрини кутиб, кўз юммасдан аршга тикилиб туради).\nҲоким «Мустадрак»да ривоят қилиб, икки шайх шартига кўра саҳиҳ санаган ва Заҳабий бунга иқрор бўлган, Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар:\n«Сур эгаси Аллоҳ уни яратган ва шунга вакил қилгандан бери мижжа қоқмади. У Арш рўпарасида кўз юммасдан кутиб туради, икки кўзи чақнаган юлдуздек бўлиб, қачон буйруқ бўлишини кутади».\nИмом Аҳмаднинг «Муснад»ида ва имом Термизийнинг «Сунан»ида саҳиҳ санад билан Абу Саид ал-Худрийдан ривоят қилинади: Расулуллоҳ соллаллоҳу алайҳи ва саллам: «Қандай роҳатланай, сур эгаси сурни оғзига олиб борган, бўйнини эгиб, қулоғинни тутиб турган, буйруқни кутиб, пуфлашга шай бўлиб турган бўлса?!», дедилар. Бу нарса саҳобаларни анча қийин аҳволга солиб қўйди. Улар: «Унда қандай қиламиз – ёки нима деймиз – ё Расулуллоҳ?», деб сўрадилар. «Ҳасбуналлоҳу ва неъмал-вакийл, алаллоҳи таваккална-а» (Аллоҳ бизга кифоя қилади, У нақадар яхши вакилдир, Аллоҳга таваккул қилдик), деб айтинглар», дедилар (Термизий: №2433, Саҳиҳул-жомиъ: №4592).\nРасулуллоҳ соллаллоҳу алайҳи ва саллам Аллоҳ таоло Исрофилга сур чалиш амрини қайси кун беришини ҳам аниқ айтиб берганлар. Имом Муслим Абу Ҳурайра розияллоҳу анҳудан ривоят қилган ҳадисда у зот айтдилар: «Қуёш нурини сочган энг яхши кун жумъа кунидир, бу кунда Одам алайҳиссалом яратилди, шу кунда жаннатга киритилди ва шу кунда жаннатдан чиқарилди, шу кунда қиёмат қоим бўлади».\nБир ривоятда: «(Сур чалиниши ортидан ҳосил бўлувчи) ўлиб йиқилиш шу кунидир. Бу куни менга кўп саловот айтинглар. Чунки, саловотларингиз менга рўпара қилинади». (Муслим: №854, Термизий: №488).\nДемак, Аллоҳ таоло Исрофилни сурга нафха уришга жумъа куни амр этади. Бироқ, қайси жумъа? Буни ёлғиз Аллоҳ билади. Чунки, биз юқорида асослаб бердикки, қиёмат фақат энг ёмон халқлар устига қоим бўлади. Аллоҳ таоло ер юзидаги мўминларнинг жонларини қабз қилиши учун бир мулойим ва салқин шаббодани юборади. Мўмин киши ҳатто тоғдаги бир ғорга кирган бўлса, ўша шаббода унинг ортидан бориб, жонини олади. Ер юзида фақат энг ёмон халқлар қолади, қиёмат ўша халқлар устига қоим бўлади.\nАллоҳ таоло сурга биринчи нафха – даҳшат нафхаси уришга амр этади. Суҳбатимиз давоми шу ҳақда бўлади.\nИккинчи: Даҳшат нафхаси\nАллоҳ таоло айтади: «Сур чалиниб, Аллоҳ Ўзи хоҳлаган зотлардан бошқа осмонлардаги ва ердаги (барча) кимсалар даҳшатга тушиб қолган ва барча У зот (ҳузурига) бўйин эгган ҳолда келган кунни эсланг» (Намл: 87).\nАллоҳ таоло мазкур оятда истисно қилган зотлар кимлиги борасида уламолар турли фикрлар билдирганлар.\nБаъзилари улар пайғамбарлардир, дейишган, баъзилари эса улар шаҳидлардир, зеро шаҳидлар абадий тирик, Парвардигорлари ҳузурида ризқланиб туришади, деганлар.\nБаъзи олимлар уларни малоикалар деб айтишган, баъзилари эса улар фақатгина Жибрийл, Исрофил, Мийкоил, Ўлим фариштаси ва аршни кўтариб турувчи фаришталардир, дейишган.\nБаъзилар эса улар Парвардигори оламнинг жаннатларидаги ҳури ийнлардир, деганлар.\nБаъзилар мазкур оятда истисно қилинган зот Мусо алайҳиссаломдир, деб, бу сўзларига Имом Бухорий ривоят қилган саҳиҳ ҳадисни далил қиладилар. Унда Расулуллоҳ соллаллоҳу алайҳи ва саллам айтганлар: «Мен нафхадан кейин биринчи бўлиб ҳушига келувчи киши бўламан. Шунда қарасам, Мусо Аршни ушлаб турган бўлади. Билмайманки, у мендан олдинроқ ҳушига келганми ёки Аллоҳ истисно қилган зотларданми».\nШунинг учун айтаманки, ушбу оятда Аллоҳ истисно қилган зотларнинг кимлигини аниқ айтиш имконсиздир. Бутун башариятнинг муаллими бўлган зотнинг ўзлари ҳам Мусо алайҳиссалом истисно қилинган зотлардан бўлиш-бўлмаслигини аниқ айта олмадилар, шундай бўлгач, аҳли илмлар ҳам истисно қилинган зотларнинг кимлар бўлишини албатта аниқ айта олмайдилар. Зотан, Аллоҳнинг илми фақатгина Расулуллоҳ соллаллоҳу алайҳи ва саллам томонларидан келган саҳиҳ хабар билангина билинади.\n«Осмонлардаги ва ердаги (барча) кимсалар даҳшатга тушиб қолган..!!»\nЯъни, борлиқдаги барча алоқалар издан чиққан ва ўзаро боғлиқликлар узилган, ер худди шифтга осиб қўйилган қандил мисоли тебранган, ер аҳли даҳшатли беқарорликка юз тутган, ушбу товушни эшитган киши борки, қаттиқ қўрқув ва даҳшатдан нес бўлиб қолган..\nЮракларни ёриб юборадиган бу даҳшатли манзарани бир кўз олдингизга келтириб кўринг, ушбу даҳшат ҳажмидан воқиф бўласиз..\nҚуёш нурини йўқотган..\nЮлдузлар нур сочмай қўйган ва Аллоҳнинг амри билан у ер, бу ерга сочилиб кетган..\nДенгизлар ва дарёлар бағридаги сув алангаси кўкка ўрлаган ўт-оловга айланган..\nТоғларни Ерга ўрнатиб қўйган Зот уларни толқонга айлантириб қўйган, энди улар худди титилган юнг парчалари мисол атрофга сочилган..\nҚалбингиз, ақлингиз ва бор вужудингиз билан ушбу ҳодисалар ичида яшаб кўринг, шунда бугун кўриб турганингиз бу Ерга етадиган даҳшат миқёсини англаб оласиз.\nМана бу икки оят маъносини тадаббур қилиб кўринг:\n«Қачон Ер ўзининг (энг даҳшатли) зилзиласи билан ларзага тушганида. Ва Ер (ўз бағридаги хазинаю дафиналардан ва инсон жасадларидан иборат) «юк»ларини (юзага) чиқариб ташлаганида» (Залзала: 1-2).\nПайғамбар соллаллоҳу алайҳи ва салламнинг мана бу сўзларини бир тасаввур қилиб кўринг:\n«Кимда-ким қиёмат кунига худди кўз билан кўргандек боқишни истаса, «Изаш-шамсу куввирот»ни ўқисин, «Изас-сама-ун-фаторот»ни ўқисин, «Изас-сама-ун-шаққот»ни ўқисин» (Термизий: №3330, Аҳмад: №4816, 4934, Ҳоким: (2/515) ривоят қилиб, саҳиҳ санаган, Заҳабий унга мувофиқ бўлган, Албоний «Ас-саҳиҳа»да (№1081) саҳиҳ санаган).\nКелинг, «Изаш-шамсу куввирот»ни биргаликда ўқиймиз:\n1. Қуёш ўралиб (нурсизланиб) қолганида. 2. Юлдузлар ҳам (сочилиб) тўкилганида. 3. Тоғлар ҳам (ўз жойларидан) жилдирил (иб титиб юборил)ганида. 4. (Қорнидаги боласи) ўн ойлик бўлган бўғоз туялар ҳам бўш (эътиборсиз) қўйиб юборилганида. 5. Ваҳший ҳайвонлар ҳам (бир жойга) тўпланиб қолганида. 6. Денгизлар ёндирилганида (ва сув ўрнига олов бўлиб қолганида). 7. Жонлар (ўз ўхшашлари билан) жуфтланганида. 8-9. Тириклай кўмилган (ҳар бир) қиздан қандай гуноҳ сабабли ўлдирилгани сўралганида. 10. (Номаи аъмол) саҳифалари очилганида. 11. Осмон (Ернинг устидан) сидириб олинганида. 12. Дўзах (кофирлар учун) ловуллатиб ёқилганида. 13. Жаннат (тақводор зотларга) яқин қилинганида. 14. (Ана ўша Кунда ҳар бир) жон ўзи (мана шу Кун учун) ҳозирлаб келган нарсани (яъни барча яхши-ёмон амалларини) билур!» (Таквир: 1-14).\n«Қуёш ўралиб қолганида…» Сурга нафха урилгач, бутун борлиқда улкан инқилоб-тўнтариш содир бўлади. Борлиққа ёруғлик ва иссиқлик улашувчи асосий манба бўлмиш қуёш ўз нуридан мосуво бўлади. Ёруғлик ва зиё бобида зарбулмасал бўлган нури ўчиб, зулмат парчасига айланади.\nИбн Аббос: «Яъни, ўралиб, Арш остига қўйилганида», деб тафсир қилганлар.\n«Саҳиҳ Муслим»да Абу Зар ал-Ғифорий розияллоҳу анҳудан ривоят қилинади: Бир куни Расулуллоҳ соллаллоҳу алайҳи ва саллам кун ботар пайтида асҳобларига: «Бу қуёш қаёққа кетишини биласизларми?», дедилар. Улар: «Аллоҳ ва Расули билувчироқ», дейишди. Шунда у зот дедилар: «Албатта, у то ўзининг Арш остидаги қароргоҳига етгунча юриб бораверади. Сўнгра Аллоҳ жалла ва алога сажда қилиб йиқилади». (Муттафақун алайҳ, Бухорий: №4802, Муслим: №159, Термизий: №3225).\n« Юлдузлар ҳам (сочилиб) тўкилганида…» Юлдузлар ҳам нури сўниб, ҳар тарафга сочилиб кетади.\n« Тоғлар ҳам (ўз жойларидан) жилдирил (иб титиб юборил)ганида…» Ерга мустаҳкам ўрнашган пурвиқор тоғлар ўша куни Подшоҳлар Подшоҳининг амри билан толқондек туйилиб, титилган жунлардек ҳар томонда ёйилиб ётади.\nСубҳаналлоҳ!! Мана бу оятларни тадаббур қилиб кўринг:\n«(Эй Муҳаммад соллаллоҳу алайҳи ва саллам), улар сиздан тоғлар (қиёмат кунида қандай ҳолда бўлиши) ҳақида сўрайдилар. Бас, айтинг: «Парвардигорим уларни (қум каби) сочиб юборур.\n108. У кунда (одамлар маҳшаргоҳга) чорловчи (фариштага) эгилмай-бурилмай эргашурлар — итоат қилурлар. Овозлар ҳам Раҳмонга таъзим қилур, фақат пичирлашнигина эшитурсиз.\n109. У кунда шафоат-оқлов фойда бермас, магар Раҳмон изн берган ва сўзлашига (шафоат қилишига) У зот рози бўлган кишининггина (шафоати фойда берур).\n110. У зот уларнинг олдиларидаги (яъни охиратдаги) ва ортларидаги (яъни дунёдаги) бор нарсани билур. Улар эса У зотни била олмаслар\n111. Юзлар хам Тирик ва абадий Турувчи (У) зотга таъзим қилур. Ким зулмни (ширкни) кўтариб келган бўлса ноумид бўлиши аниқдир». (Тоҳа: 102-111).\n«(Қорнидаги боласи) ўн ойлик бўлган бўғоз туялар ҳам бўш (эътиборсиз) қўйиб юборилганида…» Қорнида ўн ойлик боласи бўлган бўғоз туя Араб жазирасида истиқомат қилувчи араблар учун йирик мулк саналарди.\nБутун ер аҳли даҳшат нафхасини эшитгач, киши ўзининг севимли мулки бўлган ўша бўғоз туяга ҳам қарамай қўяди. Кўзига бу дунё зеб-зийнатларидан ҳеч нарса кўринмай, фақат жонини ўйлаб қолади.\n«Ваҳший ҳайвонлар ҳам (бир жойга) тўпланиб қолганида…» Даҳшатнинг зўридан йиртқич ваҳшийлар хонаки ҳайвонлар билан бир-бирининг пинжига тиқилиб, йиртқич ўлжани, хонаки ҳайвон эса йиртқич чангалини бутунлай эсидан чиқаради.\n«Денгизлар ёндирилганида..» Субҳаналлоҳ!! Ҳатто, ҳаёт манбаи бўлмиш сувни Аллоҳ ўт-оловга айлантириб қўяди. Сув ўзининг аслига қайтиб, унинг таркибий қисми бўлмиш кислород ва водород бир-биридан ажралиб, ловуллаб ёнувчи ўтга айланади.\n«Жонлар (ўз ўхшашларига) жуфтланганида…» Мўминларнинг руҳлари Парвардигори оламнинг жаннатларида ҳури ийнлар билан жуфтлашганида ёки жонлар жасадлар билан жуфтлашганида ёки кофирлар шайтонлар билан жуфтлашганида..\n«Тириклай кўмилган (ҳар бир) қиздан қандай гуноҳ сабабли ўлдирилгани сўралганида…» Яъни, бу бечора ва бегуноҳ қиз нима қилган гуноҳи сабабли бу қадар зулм ва тажовуз билан ўлдирилишга – тириклайин кўмилишга дучор бўлганидан сўралса..\n«(Номаи аъмол) саҳифалари очилганида..» Ва ҳар бир жонга ўзининг амал саҳифаларини ўқиши учун тарқатилса..\n«Осмон (Ернинг устидан) сидириб олинганида…» Ёки осмонни худди очиқ китоб муқовасини ёпгандек ёпиб қўйилади. Аллоҳ таоло буни ўз қўли билан қилади. Субҳаналлоҳ!! Нега қилолмасин?! Ахир уни устунсиз кўтариб қўйган Унинг Ўзи эмасми?!\n«Дўзах (кофирлар учун) ловуллатиб ёқилганида…» Гуриллаб, ловуллаб, ямлашга ҳозир бўлиб: «Яна борми?! Яна борми?!», деб туради..\n«Жаннат (тақводор зотларга) яқин қилинганида…»\n«(Ана ўша Кунда ҳар бир) жон ўзи (мана шу Кун учун) ҳозирлаб келган нарсани (яъни барча яхши-ёмон амалларини) билур!» Ҳар бир инсон боласи ўзининг дунёда гапирган ҳар бир гап-сўзи, қилиб ўтган ҳар бир иш-амали ҳақиқатини билади. Ҳа, ҳамма ишларингизни кўрасиз.. Дунёда қилган ҳамма сўзу амалингизни ёзилган ҳолда топасиз..\nУшбу оятларни шунчаки ўқиб ўтманг, уларни чуқур фикрлаб, тадаббур билан ўқинг..\n«1. Осмон ёрилганида, 2. Юлдузлар (ҳар томонга) сочилганида, 3. Дарё-денгизлар (ўртасидаги тўсиқ-тўғонлар) очилганида, 4. Қабрлар (тупроғи) ағдарилганида (ва уларнинг ичидаги инсонларга жон ато этилиб Ер юзига чиқарилганларида), 5. (Ана ўша Кунда ҳар бир) жон ўзи (ҳаёти дунёдалик чоғида) қилиб ўтган ва (ўзидан кейин) қолдирган (барча) нарсаларни (яъни яхши-ёмон амалларини) билур!» (Инфитор: 1-5).\n«1-2. Осмон ёрилган ва у Парвардигори(нинг ёрилиш тўғрисидаги амри)га қулоқ тутган — (мана шу амрга) лойиқ топилган вақтда; 3-4-5. Ер ёйилган (теп-текис бўлган) ва ўз ичидаги (жасадларни устига) чиқариб ташлаб, бўшаниб олган ва у Парвардигори(нинг ёйилиб, теп-текис бўлиш тўғрисидаги амри)га қулоқ тутган — (мана шу амрга) лойиқ топилган вақтда (ана ўша Қиёмат Кунида ҳар бир инсон ўзи қилиб ўтган амалларига рўбарў бўлур)!» (Иншиқоқ: 1-5).\n«Эй инсонлар, Парвардигорингиздан қўрқингиз! Зеро (қиёмат) соати (олдидаги) зилзила улуғ-даҳшатли нарсадир. Уни кўрар кунингизда эмизаётган (оналар) эмизиб турган (боласини) унутар ва барча ҳомиладор (аёллар) ўз ҳомиласини ташлаб юборар, одамларни маст-аласт ҳолда кўрурсиз, ҳолбуки улар ўзлари маст эмаслар, лекин Аллоҳнинг азоби қаттиқдир» (Ҳаж: 1-2).\nУшбу машҳад-кўриншларни яхшироқ ва чуқурроқ тадаббур қилинг, шунда қиёмат куни содир бўладиган улкан ва мислсиз зилзила даҳшатини теранроқ англайсиз.\n«42. (Эй Муҳаммад соллаллоҳу алайҳи ва саллам), сиз ҳаргиз: «Аллоҳ золим кимсаларнинг қилаётган амалларидан ғофил», деб ўйламанг! Фақат Аллоҳ уларни(нг жазоларини) кўзлар (даҳшатдан) қотиб қоладиган (қўрқинчли Қиёмат) Кунига қолдирмоқда, холос.\n43. (У Куни) улар бошларини (осмонга) кўтарган ҳолларида (чорланган томонга ҳисоб-китоб учун) чопурлар. Кўзлари ўзларига қайтмайди (яъни, қўрқувдан қотиб қолиб, ўзларининг қандай ҳолда эканликларини ҳам кўрмайдилар). Диллари (даҳшатдан) бўм-бўш бўлиб қолур.\n44. (Эй Муҳаммад соллаллоҳу алайҳи ва саллам), одамларни огоҳлантириб қўйингки, уларга азоб келар Кунда (Қиёматда) золим кимсалар: «Парвардигоро, бизларга озгина муҳлат бергин, (яъни, бизларни дунёга қайтариб, озгина ҳаёт бергин, албатта) Сенинг даъватингни қабул қилурмиз ва пайғамбарларингга эргашурмиз», дейдилар. (Шунда уларга жавоб қилинур): «Илгари (ҳаёт пайтларингизда) ҳеч қачон заволга юз тутмаслигингиз (яъни, ҳеч қачон ўлмаслигингиз ва охират жазосига дучор бўлмаслигингиз) ҳақида қасам ичмаган эдингизларми?!\n45. (Ахир) сизлар ўзларига зулм қилган кимсаларнинг масканларига (улар заволга юз тутганларидан кейин) жойлашган эдингизлар. Уларни қандай (ҳалок) қилганимиз ҳам сизларга аниқ маълум эди. Биз сизлар учун (қанчадан-қанча) мисоллар келтирган эдик (лекин сизлар бу кўрган-билганларингиздан ибрат олмадингиз, ҳақ йўлга юрмадингиз)».\n46. Дарҳақиқат, улар (яъни Макка мушриклари) ўзларининг макр-ҳийлаларини қилдилар. (Лекин) агар уларнинг макрлари сабабли тоғлар емирилиб кетадиган бўлса-да, уларнинг (бу) макр-ҳийлалари Аллоҳ ҳузурида (маълумдир).\n47-48. (Эй Муҳаммад соллаллоҳу алайҳи ва саллам), сиз ҳаргиз Аллоҳни Ўз пайғамбарларига берган («Биз албатта пайғамбарларимизни ғолиб қилурмиз», деган) ваъдасига хилоф қилувчи, деб ўйламанг. Албатта, Аллоҳ ғолибдир ва (у) Ер бошқа Ерга: осмонлар (ўзга осмонларга) айланиб қоладиган ҳамда (барча одамлар) ёлғиз ва қудратли Аллоҳга рўбарў бўладиган Кунда (Қиёматда) интиқом олувчидир.\n49. (Эй Муҳаммад соллаллоҳу алайҳи ва саллам), у Кунда жиноятчи кимсаларни кишанлар билан боғланган ҳолларида кўрурсиз.\n50. Уларнинг кийимлари қора мойдан бўлиб, юзларини олов ўраб\n51. Аллоҳ ҳар бир жонга қилган ишига яраша жазо бериш учун (мана шундай қайта тирилтирур). Албатта, Аллоҳ жуда тез ҳисоб-китоб қилувчидир» (Иброҳим: 42-51).\nМазкур оятларни ўқиркансиз, «Диллари (даҳшатдан) бўм-бўш бўлиб қолур» сўзларига диққат қаратинг. Уларнинг қалблари қиёмат кунининг даҳшатидан бўм-бўш бўлиб қолади. Яъни, юраклари қинидан чиқиб кетиб, ўрни бўшаб қолади, юраклар қинидан чиқиб, бўғизларига қадалиб қолади!!\n«(Эй Муҳаммад соллаллоҳу алайҳи ва саллам), сиз уларни яқин Кундан (яъни Қиёматдан) огоҳлантиринг! Ўшанда улар юраклари халқумларига тиқилиб, (ўзлари) ғам-ҳасратга тўлиб турурлар» (Ғофир: 18).\nАллоҳу акбар!! Даҳшатнинг зўридан юраклар кўкрак қафасидаги ўз жойидан чиқиб кетиб, бўғизларга қадалади!!\nНе даҳшат бу?! Не шиддат бу?! Даҳшатнинг чўққисидир бу!! Шиддатнинг чўққисидир бу!! Бу ҳам ўта қосир тасаввур бўлур эди! Лекин, агар ушбу оятлар маъносини чуқур тадаббур қилсангиз, Аллоҳ азза ва жалла дилингиздаги ихлос, ростлик ва софлик миқдорига қараб, сизни бу даҳшатли кўринишлар ҳажмидан воқиф этади.\nБу нафха – сурнинг даҳшат нафхаси деб аталган бу чалиниши бир мунча вақт давом этади. Биласизми, қанча вақт ўтади?! Табиийки, йўқ!\nАбу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар:\nБу ҳақда Расулуллоҳ соллаллоҳу алайҳи ва салламдан сўрашга ибо қилдим, деганидир бу. (Муттафақун алайҳ, Бухорий: №4814, Муслим: №2955\nБу қирқнинг илми Парвардигори олам ҳузуридадир.\nҚирқ ўтганидан кейин Аллоҳ таоло Исрофилга иккинчи бор сурга нафха уришга амр этади.\nСуҳбатимизнинг учинчи моддаси шу тўғрида бўлади.\nУчинчи: Ўлиб йиқилиш нафхаси\nАҳли илмлар Исрофил неча марта сур чалиши ҳақида ихтилоф қилганлар.\nБаъзилари икки марта нафха уради, биринчи – даҳшат (фазаъ) нафхаси билан иккинчи – ўлиб йиқилиш (соъқ) нафхаси бир вақтда бўлади, деганлар.\nҲофиз Ибн Ҳажар ва Имом Қуртубий шу фикрни олганлар. Қуртубий «Ат-тазкира»да айтишича, ўлиб йиқилиш (соъқ) нафхаси катта даҳшат (ал-фазаъ ал-акбар) нафхаси билан бирга бўлади. Яъни, қаттиқ даҳшатга тушиб, шунинг оқибатида ўлиб йиқиладилар. Шу туфайли Ҳофиз ва Қуртубийлар икки нафха бир вақтда бўлади, деб ҳисоблайдилар.\nШайхулислом Ибн Таймия, Ҳофиз Ибн Касир ва Имом Ибн ал-Арабийлар эса Аллоҳ таоло Исрофилга сурга катта даҳшат нафхасини, ўлиб йиқилиш нафхасини ва қайта тирилиш нафхасини уришга амр этади, дейдилар. Мен ҳам (Муҳаммад Ҳассон) шу фикрга мойилман. Чунки, Қуръон ҳам шундай дейди. Қуръонда Аллоҳ таоло даҳшат нафхаси, ўлиб йиқилиш нафхаси ва қайта тирилиш нафхаси ўртасини фарқлаган.\nАллоҳ таоло айтади: «Сур чалинди-ю, осмонлар ва ердаги бор жонзот ўлди, магар Аллоҳ хоҳлаган зотларгина (тирик қолдилар)» (Зумар: 68).\nАллоҳ таоло айтади: «Сўнгра у иккинчи бор чалинди-да, баногоҳ улар (яъни барча халойиқ қайта тирилди, қабрларидан) туриб, (Аллоҳнинг амрига) кўз тутарлар» (Зумар: 68).\nЮқоридаги оятларда Аллоҳ таоло истисно қилган зотлар кимлиги борасида уламолар турли фикрлар билдирганлар.\nШунинг учун айтаманки, ушбу оятда Аллоҳ истисно қилган зотларнинг кимлигини аниқ айтиш имконсиздир. Бутун башариятнинг муаллими бўлган зотнинг ўзлари ҳам Мусо алайҳиссалом истисно қилинган зотлардан бўлиш-бўлмаслигини аниқ айта олмадилар, «Билмайманки, у мендан олдинроқ ҳушига келганми ёки Аллоҳ истисно қилган зотларданми» дедилар. Шундай бўлгач, аҳли илмлар ҳам истисно қилинган зотларнинг кимлар бўлишини албатта аниқ айта олмайдилар. Зотан, Аллоҳнинг илми фақатгина Расулуллоҳ соллаллоҳу алайҳи ва саллам томонларидан келган саҳиҳ хабар билангина билинади.\nБайҳақий, Табароний, Табарий, Ибн Аби Ҳотим ва бошқалар ривоят қилган сур ҳақидаги узун ҳадисда келади – илмий омонат юзасидан айтиб ўтишим керакки, ушбу ҳадис заифдир. Унинг заифлиги ровийлар силсиласидаги Исмоил ибн Рофиъга боғлиқ бўлиб, жарҳ ва таъдил уламолари фикрига кўра, у заифдир – Расулуллоҳ соллаллоҳу алайҳи ва саллам айтдилар: «Ўлим фариштаси Малик (Подшоҳ, яъни, Аллоҳ) ҳузурига келади. Шунда Малик ўлим фариштасидан – Ўзи яхши билиб тургани ҳолда – «Эй ўлим фариштаси, ким қолди?», деб сўрайди. У: «Жибрийл, Исрофил, Микоил, Аршни кўтариб турувчи фаришталар ва мен қолдик», дейди. Шундан сўнг Малик: «Жибрийл ўлсин, Исрофил ўлсин, (Микоил ўлсин), Аршни кўтарувчилар ўлсин!», дейди. Ўлим фариштаси қолади. У Малик ҳузурига келади. Малик ундан: «Ким қолди, эй ўлим фариштаси?», деб сўрайди. «Фақат мен қолдим», дейди ўлим фариштаси. Шунда Малик: «Сен ҳам махлуқотларимдан бирисан, Мен сени шу кўриб турганинг иш учун яратгандим, энди сен ҳам ўл, эй ўлим фариштаси!», дейди. У ҳам ўлади ва абадий ўлмас Ҳақ (Аллоҳ) қолади».\nМулк ва малакут эгаси бўлган Зотни поклайман.. Иззат ва жабарут соҳибини поклайман.. Барча халойиқларга ўлимни битган, Ўзи эса абадий барҳаёт Зотни поклайман.\nФаришталар ўладилар.. Жибрийл ўлади.. Исрофил ўлади.. Микоил ўлади.. Ўлим фариштаси ўлади.. Аршни кўтарувчи фаришталар ўладилар..\nПодшоҳлар ўлади.. Дунёнинг лидерлари ўлади.. Президентлар ўлади.. Министрлар ўлади.. Корчалонлар ўлади.. Бойлар ўлади.. Камбағаллар ўлади..\nСолиҳлар ҳам ўлади.. Толиҳлар (ёмонлар) ҳам ўлади.. Мужоҳидлар ҳам ўлади.. Панада ўтирганлар ҳам ўлади.. Ақида билан юксалганлар ҳам ўлади.. Қулларга бўйин эгиб ўтганлар ҳам ўлади.. Хорликка қарши бош кўтарган содиқ ва мухлис инсонлар ҳам ўлади.. Қандай қилиб бўлмасин, яшаб қолишга ҳарис бўлган қўрқоқлар ҳам ўлади.. Улкан ҳиммат ва юксак ғоялар эгалари ҳам ўлади.. Арзон ва енгил-елпи ҳаётни ихтиёр этган пасткаш ва тубан кимсалар ҳам ўлади.. Ҳамма ўлади. «(Ер) юзидаги барча жонзот фонийдир. Буюклик ва карам соҳиби бўлган Парвардигорингизнинг юзи — Ўзигина боқий мангу қолур» (Ар-Раҳмон: 26-27).\nЁлғиз Маликнинг Ўзи қолади. У осмонлару ерни қўлида тутиб, хитоб қилади: «Мен Подшоҳман! Қани зўравонлар?! Қани мутакаббирлар?! Бугун мулк кимники?! Кимники бугун подшоҳлик?!». Ҳеч ким жавоб бермайди. У Ўзи жавоб беради.\nАллоҳ таоло айтади: «У юксак мартабалидир, арш соҳибидир. У Ўз амри билан бандаларидан Ўзи хоҳлаган кишига — токи у (инсонларни) мулоқот Кунидан (яъни Қиёматдан) огоҳлантириш учун — ваҳий туширар. Улар (қабрларидан) чиқадиган Кунда Аллоҳга улар(нинг қилиб ўтган амаллари)дан бирон нарса махфий бўлиб қолмас. Бу Кунда подшоҳлик кимникидир? Яккаю ягона ғолиб зот Аллоҳникидир!» (Ғофир: 15-16).\nЗолимлар қани?! Толиҳлар қани?! Солиҳлар қани?! Фиръавнлар қани?! Цезарлар қани?! Кисролар қани?!\nҚани Фиръавн?! Қани Ҳомон?! Қани Қорун?!\nЎткинчи мансаб курсиларига мағрур бўлганлар қани?!\nМол-мулклар-у қасрлари билан мағрурлар қани?!\nДабдабали автомобиллари-ю долларлари билан мағрур бўлганлар қани?!\nҚани золимлар?! Қани залолатда уларга эргашганлар?!\nАллоҳ таоло айтади: «(Ер) юзидаги барча жонзот фонийдир. Буюклик ва карам соҳиби бўлган Парвардигорингизнинг юзи — Ўзигина боқий мангу қолур» (Ар-Раҳмон: 26-27).\n«Барча нарса ҳалок бўлувчидир, магар Унинг Ўзигина (мангудир)» (Қасас: 88).\nҲар қанча яшаманг, барибир ўласиз.. Нақадар яхши кўрманг, барибир ажраласиз.. Ҳар қанча жамғарманг, албатта қолдириб кетасиз.\nЭй Аллоҳ мансаб курсисига ўтиргизиб қўйган биродар! Каъбанинг Парвардигорига қасамки, курси қўлдан кетади, мансаб фоний! Ёлғиз Аллоҳ жалла жалолуҳу боқий! Билингки, сиз ҳам албатта ўтасиз! Мансабингизга мағрур бўлиб қолманг! Курсингизга алданиб қолманг! Мансаб курсингизни Аллоҳнинг розилиги ва тоатига ишлатиб қолинг! Билингки, курси ё сизни Аллоҳга ва Унинг жаннатига яқинлаштиради, ё эса сизни Аллоҳдан узоқлаштириб, Унинг дўзахига отади!. Шундай экан, мансаб курсисини Аллоҳнинг жаннатига етказадиган воситага айлантириб олинг!\nЭй биродар! Унутманг, агар мансаб курсиси бировга вафо қилсайди, сизга асло етиб келмаган бўларди!\nЗамонлар ва маконлар оша ҳар бир тирик жоннинг ақлига ва қулоғига етиб бориши лозим бўлган улкан ҳақиқат шуки, боқийлик фақат Мангу Барҳаёт Зотга тегишлидир.\nЎлим шундай ҳақиқатки, солиҳлар ҳам, толиҳлар ҳам унинг шаробини тотмай иложи йўқ.\nОламда тавҳид калимасидан, ла илаҳа иллаллоҳ калимасидан кейинги энг катта ҳақиқат шудир.\nСевикли биродарим! Бу ер юзидаги ҳаёт муваққат ва чеклангандир. Бир кун у албатта ниҳоясига етади. Ҳамма ўлади. Яхшилар ҳам, ёмонлар ҳам, мужоҳидлар ҳам, панада ўтирганлар ҳам, олийҳиммат зотлар ҳам, пасткаш ва тубан кимсалар ҳам, қандай қилиб бўлмасин дунёда яшаб қолишни истаган кимсалар ҳам, ҳамма-ҳамма ўлади!!\n«Сур чалинди-ю, осмонлар ва ердаги бор жонзот ўлди, магар Аллоҳ хоҳлаган зотларгина (тирик қолдилар)» (Зумар: 68).\nАллоҳ таолодан Унинг гўзал исмлари ва олий сифатларини восита қилиб сўрайман, барча мусулмонларни фойдали илм ва солиҳ амалга муваффақ этсин, сизу бизни динда фақиҳ қилсин, ошкору махфий фитналардан Ўзи асрасин.\nЭй Аллоҳ, бизларнинг гуноҳларимизни яширгин ва бизларни шарманда қилмагин, бизларни икром қилгин, хор қилмагин!\n2011 йил 14-июл


Репортаж: Ўзбекистонда илк марта онлайн Қуръон мусобақаси ўтказилди\n22:05 / 17.05.2021\n16 май куни Тошкент шаҳридаги Дубай ресторанида AzonTV томонидан Зайниддин қори Муҳаммад Юсуф хотирасига бағишлаб «Қуръони Карим мусобақаси – 1442» финал босқичи бўлиб ўтди. Kun.uz мухбири ташкилотчилар, иштирокчилар ва томошабинлар билан суҳбатда бўлди.\nҚорилар мусобақаси ташкилотчиси, AzonTV асосчиси Мубашшир Аҳмаднинг сўзларига кўра, масъуллар аҳолининг Қуръони каримни ўрганишидан қўрқмаслиги лозим.\n«Ушбу йилда ўтказилаётган Қуръон мусобақаси ўзига хос тарзда бўлди. Сабаби Қуръон мусобақаларини бутун дунёда жуда катта тантана билан ўтказадиган мамлакатлар ҳам пандемия шароити туфайли ўтказа олмади. Лекин бизнинг диёримизда бу анъана давом этди. Бошқа бирор давлат онлайн Қуръон мусобақасини ўтказгани ҳақида эшитмадик, Ўзбекистонда шу нарса амалга ошди. Қолаверса, иштирокчиларнинг кўплиги туфайли бу тадбир янада қизиқарли бўлди.\nМингдан ошиқ қори саралаш босқичларида қатнашди, уларнинг ичидан танлаб олинган 280 нафар қори онлайн мусобақаларда иштирок этди. Булардан ҳам 28 нафари танлаб олиниб, уларнинг ўртасида бугун якуний босқич ўтказилди.\nМаълумки, ҳар бир иш бошланишида мукаммал бўлмайди, камчиликларга йўл қўйилиши мумкин. Бироқ олдинги Қуръон мусобақаларидан чиқарилган хулосалар асосида, қориларнинг ҳам бу мусобақага қизиқишлари бошқача бўлгани илгари ўтказилган мусобақалардан фарқланади.\nАвваллари саралаш босқичлари қорилар яшайдиган минтақада ўтказилган бўлса, энди Тошкентдаги студиямиздан туриб саралаш босқичлари ўтказилди. Бунда қориларимиздан нафақат Қуръон тўғрисидаги билимлари, балки замонавий алоқа воситалари, технологияларини ҳам билиш талаб этилди. Яна йилдан йилга мусобақаларнинг савияси ошгани учун олдинги мусобақалардан кўра қориларнинг Қуръон ёдлаш, тажвид борасидаги илмлари мукаммаллашганига гувоҳ бўлдик.\nБошида биз ҳафтасига икки йўналиш бўйича 20 нафар қорини имтиҳон қиламиз, деб ўйлаган эдик. Биринчи ҳафтада мингдан ортиқ қори ариза топширди. Бу биз кутганимиздан 10-12 баравар кўп ва қизиқиш катта эканини кўрсатади.\nАлҳамдулиллаҳ, юртимиздаги очиқлик сиёсати туфайли Қуръон курслари ташкил этилди, масжидларимизда ҳам имомларимиз қўлларидан келганча таълим беришяпти. Ўқув марказларида араб тили бўйича таълим олганлар Қуръон ҳарфларини танишади, келажакда масжидлар қошида яна Қуръон курслари очилишидан умид қиламиз.\nБу ҳар томонлама яхши иш бўларди, инсон қалбига Қуръон кириб борар экан, яхшилик қилишни хоҳлайди. Жамиятда эзгулик кенг тарқалади. Шунинг учун масъулларга мурожаат қилиб айтар эдимки, Қуръони каримдан қўрқмаслигимиз керак. Қуръон одобимиз, ахлоқимизни кучайтиради», – дейди уламо.\nМусобақа бош ҳаками Ҳасанхон қори Яҳё Абдулмажид ҳам Kun.uz'га ўз фикрларини билдириб ўтди.\n«Баъзи ҳудудларда интернет тезлиги сифатли ва етарли даражада бўлмагани учун айрим қориларимиз қатнаша олмади. Саралаш босқичларида қорилар ўз уйларидан туриб алоқага чиқишди ва бироз ҳаяжондан холи ҳолда, эркин жавоб бера олишди. Иккинчи томондан, ҳакамларга масъулиятни оширди, чунки овозлар билвосита техник қурилмалар воситасида эшитилди ва баҳолашда бироз мураккабликлар кузатилди, лекин алҳамдулиллаҳ, ҳакамлар катта тажрибага эга экани қўл келди.\nАлбатта, бу мусобақа кейингилари учун улкан тажриба бўлиб хизмат қилади. Яна шу каби қорилар мусобақасида иштирок этиш истаги туғилган юртдошларимизга Қуръони карим тажвид илми ва мақомларини пухта эгаллашларини, дунё тан олган устоз қорилар қироатларини кўп эшитишларини тавсия этиб қоламан», – дея фикр билдирди мусобақа бош ҳаками Ҳасанхон қори.\n«Кўкалдош» ўрта махсус ислом билим юрти талабаси Муҳаммадаминхон Нажмиддинов мусобақадаги иштироки ва ўзининг Қуръон билан бўлаётган сафари ҳақида айтиб берди.\n«Мен Қашқадарё вилояти Китоб туманида туғилиб ўсганман. 2019 йилда «Кўкалдош» ўрта махсус ислом билим юртига ўқишга кириб биринчи курсда Қуръони каримни тўлиқ ёд олдим.\nМазкур Қуръон мусобақаси ўтказилиши ҳақида эшитиб жуда ҳам хурсанд бўлдим ва унда иштирок этишга қарор қилдим. Мен қорилар мусобақасида тиловат йўналишида иштирок этяпман», – дейди у.\nУстоз Яҳё қори Турдиев яқин-яқинларгача Қуръон мусобақалари ўтказиш мумкин бўлмагани ҳақида сўз юритди.\nЯҳё қори Турдиев\n«Қуръон мусобақаси ёшлар учун бир карра яхши бўлса, биз ёши катталар учун ниҳоятда улкан ҳодиса бўлди десам янглишмайман. Ёшим 85га бораётган бўлса, авваллари хаёлимизга ҳам келмас эди. Бу каби мусобақаларни президентимиз ўзлари бошлаб берган эдилар, ана энди халқимиз ўзи ҳам қорилар мусобақасини ташкил қила бошлади.\nҚуръонни ҳамма ўқиши керак. Бунинг учун аввало ота-онанинг саъй-ҳаракати зарур бўлади, ота-онада дин мустаҳкам бўлиши лозим. Кейин устозларнинг меҳнати ва қорининг жидд-у жаҳди керак.\nҚуръон билан ҳамнафас одамда ёмон иллатлар, ўғрилик, порахўрлик бўлмайди. Биз ҳам болаларимизни шундай йўл билан тарбияласак, ёшлигидан Аллоҳдан қўрқиб ўша ишларни қилмайдиган инсон бўлиб етишади», – дейди Яҳё қори Турдиев.\nМусобақа ғолиблари ҳақидаги дастлабки хабаримиздан маълум олишингиз мумкин:\n«Қуръон мусобақаси – 1442» ғолиблари аниқланди\n«Ҳамма нарсада Аллоҳга суяниш керак» — Қуръон мусобақаси ғолиби Муҳаммадиброҳим қори билан суҳбат\n17:12 / 17.05.2021


ЭКУ АМАЛИЁТИДА ЁРДАМЧИ ХЕТЧИНГ ҚАНДАЙ МУОЛАЖА?\nАёл кишининг тухум ҳужайраси ташқи қобиқ билан ўралган бўлади. Уни шаффоф қатлам (zona pellucida) дейилади. Уруғланган тухум ҳужайра, яъни эмбрион (аниқроғи бластоциста) бачадон шиллиқ қавати остига ўрнашиб олиши учун, яъни имплантация бўлиши учун бу шаффоф қатламдан халос бўлиши керак. Кўпинча эмбрион бу қатламдан халос бўлолмайди ва имплантация амалга ошмайди. Шунинг учун бу қатламдан халос қилиш учун ёрдамчи хетчинг (кесимта) муолажаси қилинади.\nБу муолажа уч хил усулда қўлланилиш мумкин:\n− шаффоф қатламга Тироде ёки 0,5% ли проназа эритмаси орқали таъсир қилиш билан;\n− микроманипулятор игнаси ёрдамида шаффоф қатламда кесимта очиш орқали;\n− лазер нури ёрдамида шаффоф қатламда митти тешикча очиш орқали.\nЁрдамчи хетчинг учун кўрсатма бериладиган ҳолатлар:\n− аввалги ЭКУ амалиётларидаги муваффақиятсиз имплантация;\n− аёл ёшининг 38 дан юқори бўлиши;\n− эмбрионлар орасида тузилиш таркибининг кўрсаткичлари яхши бўлмаганлари ҳам борлиги;\n− қонда ФСГ гормонининг миқдори юқори бўлиши;\n− музлатиб қўйилган эмбрион бачадонга кўчирилганда;\n− шаффоф қатлам қалинлиги меъёрдагидан бошқача бўлганда.\nҚисқача айтганда хетчинг – бу ЭКУ амалиётида эмбрион бачадонга кўчирилишдан олдин мазкур эмбрионни қоплаб турган шаффоф қатламда нуқтавий кесимта очиб, унинг бачадон ички шиллиқ қаватига мустаҳкам кириб олиши учун ёрдам беришдир.\nСтатистик маълумотларга қараганда хетчинг муваффақиятли имплантация эҳтимолини 50 % га оширар экан. Бу муолажа она ва туғилажак бола учун ҳам хавфсиз ҳисобланади. Хетчингни қўллаш масаласи ҳар бир пациент учун индивидуал тарзда шифокор кўрсатмаси асосида ҳал қилинади


Bloomberg: Венесуэладан Москвага учган самолётга 20 тонна олтин юкланди\n21 октябр 2020, Тошкент вақти: 18:23\nВенесуэлага учган Nordwind ширкати самолёти.\nМосквадан Венесуэла пойтахти Каракасга қандай мақсадда учиб боргани номаълум бўлган Nordwind ширкатига қарашли самолёт 31 январь куни яна Москвага қайтди. Бу ҳақда Flightradar хизмати маълум қилди.\nBloomberg нашрининг билдиришича, бортида ҳеч қандай йўловчи ва юк бўлмагани иддао қилинган Boeing 777 Каракасга 29 январда учиб келган эди. Венесуэла ҳукумати Москвадан самолёт учиб келгани тўғрисидаги маълумотни инкор қилган. Кремль матбуот котиби Дмитрий Песков ҳам Россия ҳукуматининг бундан хабари йўқлигини айтган.\nБироқ Венесуэла парламенти депутати Хосе Гeрра Марказий банк мамлакатдан 20 тонна олтинни Россияга олиб чиқиб кетиш учун бу самолётни жўнатганини билдирган эди.\nBloomberg нашрининг манбаси Марказий банк бу самолётга 20 тонна олтинни юклаганини айтган. Бу Венесуэла олтин заҳирасининг 20 фоизини ташкил қилади.\nАйни пайтда Венесуэлада сиёсий инқироз давом этмоқда. Сўнгги хабарларга қараганда, АҚШ президенти Дональд Трамп ўзини вақтинча президент деб эълон қилган парламент раиси Хуан Гуайдо билан телефон орқали мулоқот ўказиб, уни қўллаб-қувватлади.\n29 январда эса Россия ташқи ишлар вазири Сергей Лавров: “Венесуэла президенти Николас Мадурони қўллаш учун Россия қўлдан келган барча ишни қилади”¸ деб баëнот берди.\nАҚШ¸ Канада¸ қатор Лотин Америкаси ва Европа ҳукуматлари Гуайдони муваққат президент сифатида тан олди. Айни пайтда¸ Россия¸ Хитой ва Туркия¸ овозларни сохталаштириш эвазига иккинчи марта президентликда қолгани айтилаëтган Мадурони қўллаб-қувватлашда давом этмоқда.


Глобал имомлар кенгаши мусулмонларга Пекин Олимпиадасида иштирок этишни тақиқлади\nГлобал имомлар кенгаши 4–20 февраль кунлари Хитой пойтахти Пекинда бўлиб ўтадиган Олимпия ўйинлари олдидан махсус баёнот билан чиқди. Унда мусулмонларга Олимпиада ўйинларига бориш тақиқлангани маълум қилинган.\nКенгаш Шинжонда “камситилаётган ва қийноққа солинаётган” мусулмонларни шу тариқа дастаклашга қарор қилган.\nБаёнотни Россия, Уммон, Миср, Ҳиндистон ва бошқа мамлакатларнинг бош муфтийлари, шунингдек Жаҳон уйғур конгресси раҳбари имзолашган.\n“Глобал имомлар кенгаши – дунё мусулмонларининг биринчи ва дунёдаги энг йирик трансмиллий ноҳукумат ташкилотидир. Биз мазлум уйғур мусулмонларини қўллаб-қувватлаймиз ва улар билан биргамиз. Хитой ҳукумати жабр-зулм, қийноқлар ва диктатура воситасида маҳаллий мусулмонларнинг тамал ҳуқуқлари ва инсон ҳуқуқларини поймол этмоқда. Халқаро имомлар кенгаши Нажаф муқаддас ислом семинарияси ҳамда ислом оламининг буюк муфтийлари берган ваколатдан фойдаланиб, Пекин-2022 ўйинларида иштирок этишни тақиқлашга қарор қилди. Бу воқеа уйғурлар геноциди учун жавобгар бўлмиш мустабид ва золим режим манфаатларига тўғридан-тўғри хизмат қилади”, дейилган баёнотда.\nУнда “2022 йили Пекинда бўлиб ўтадиган Олимпия ўйинларини бойкот қилаётган ташкилотлар сони ортаётгани” олқишланган.\nАввалроқ АҚШ ва яна қатор мамлакатлар Пекинда бўлиб ўтадиган Қишки Олимпиадага дипломатик бойкот эълон қилган эди.\nХалқаро ҳуқуқбонлик ташкилотлари Хитойнинг Шинжондаги мусулмон халқларга нисбатан олиб бораётган сиёсатини “геноцид” деб атаган, Ғарбдаги айрим мамлакатлар ҳукуматлари Шинжондаги қатор юқори мартабали мулозимларига нисбатан санкциялар жорий этган.\nПекин эса бу айбловларни рад этиб, ўз хатти-ҳаракатларини – “экстремизмга қарши кураш”, уйғур, қозоқ ва қирғизлар қамалаётган лагерларни эса “қайта тарбиялаш марказлари” дея иддао қилиб келади.


Қозоғистонда ҳайдовчилар ва қурувчиларга бўлган эҳтиёж ошиши кутилмоқда\n11:40 / 11.02.2016\nҚозоғистонда яқин 5 йил ичида қурувчи ва ҳайдовчиларга бўлган талаб ошиб кетади, деб тахмин қилмоқда соғлиқни сақлаш ва ижтимоий ривожланиш вазирлиги экспертлари.\n“Биз транспорт соҳасидаги мутахассисларга бўлган талаб ошишини кутмоқдамиз. Масалан, транспорт воситалари ҳайдовчилари керак бўлади – 30 минг кишидан ортиқ, транспорт ишчилари касбига эҳтиёж эса 18.5 минг кишини ташкил қилади, локомотивлар машинистлари ва турдош касблар – 5.7 минг киши”, - деди вазир ўринбосари Биржан Нуримбетов 10 февраль куни ўтказилган брифинг чоғида.\nШунингдек, қурилиш секторида ҳам янги кадрларга эҳтиёж ортиши айтилмоқда.\n“Яқин беш йил ичида 26 минг қурувчи-монтажчилар, 24 мингдан ортиқ ишчилар ва 20 минг кишилик малакасиз ишчи кучи керак бўлади. Бундан ташқари, 11 минг меъмор, муҳандис ва турдош касб эгаларига талаб бўлади”, - таъкидлади Нуримбетов.


Дубайдаги кўргазмада учар такси ва "ақлли пиёдалар йўлаги" намойиш этилади\nДубайдаги Gitex кўргазмасида учар такси ва "ақлли пиёдалар йўлаги" намойиш этилади. Дубай йўл-транспорт бошқармасида шу ҳақида хабар берилди.\nSmart Dubai махсус стендидан маҳаллий ҳукуматнинг ўнлаб янги лойиҳа ва ташаббуслари ўрин олади. Уларнинг орасида - Дубайда эксплуатация қилиниши кутилаётган дунёдаги илк учувчисиз учар такси ҳам бор. У жорий йилнинг сентябрида синовдан ўтказилган.\nУчар такси Германиянинг ўта енгил тоифали электрон вертолёт-мультикоптерларини ишлаб чиқарувчи Volocopter компанияси билан ҳамкорликда яратилган. Учар таксилар Дубай ҳукумати дастурининг бир қисмига айланади. Ҳукумат дастурига кўра, 2030 йилга бориб, шаҳардаги барча транспорт воситаларининг 25 фоизи автоном бошқарувга эга бўлиши керак.\nУчувчисиз таксилар икки йўловчига мўлжаллаб лойиҳалаштирилган.\nПарвознинг максимал вақти 30 дақиқани ташкил қилади, ўртача тезлик - 50 км/с, макисмал тезлик эса - 100 км/с. Аккумуляторни ҳар 40 дақиқада қувватлантириб туриш керак бўлади.\n"Кўргазмада таксининг шаҳар транспорт тизими - метро, трамвай, автобус, такси ва сув транспорти билан қандай интеграциялашиши, шунингдек мазкур сервиснинг қандай қилиб махсус мобил илова ёрдамида тақдим этилишига алоҳида эътибор қаратилади", - дея маълум қилинди бошқармада.\nБундан ташқари, кўргазмада "ақлли пиёдалар йўлаги" тақдим этилади. Бундай йўлакда светофорнинг операцион тизими ердаги оптик тизимга уланган, сигнал чироқлар фаолияти билан синхронлашган датчиклар орқали ишга туширилади.\nДатчиклар пиёдалар ҳаракатини ҳисоблаб, светофор сигналининг қолган вақтини автоматик равишда тўғирлайди, бу эса пиёдаларнинг йўлдан ўтиш хавфсизлигини таъминлайди.\nGitex якшанба куни ўз ишини бошлади, кўргазма 12 октябрга қадар давом этади.\nДубай учар такси Gitex


ЎзА - Юртдошларимиз ва фермерларга МУРОЖААТ\nБиринчидан, пахта йиғим-теримига кўнгилликелган теримчиларгаётоқ жойларини сифатли таъмирлаб, зарур буюмлар билан жиҳозлаш ва шарт -шароитлар яратишингиз;\nИккинчидан,теримчиларни талаб этиладиган этак (фартук), тарози ва бошқа зарур анжомлар билан таъминлашингизни;\nУчинчидан, пахта далангизни теримга шай ҳолатга келтириб қўйишингизни (пахта даласига борадиган йўлларни тозалаш, унга сув қўймаслик, инсон соғлиғига зарар келтирадиган маҳаллий ва минерал ўғитларни тегишли тартибда жойлаш ва тупроқ билан ўраш, меҳнат муҳофазаси, техника хавфсизлигига риоя этиш ва бошқалар);\nТўртинчидан, теримчиларни эрталабки нонушта ва иссиқовқат билан таъминлашингиз шартлигини унутманг!\nПахта теримига 18 ёшга тўлмаган йигит-қизларни, бюджет ташкилотларининг ишчи-ходимларини жалб қилишга уринманг,(кўнгиллилар оила бюджетига маблағ ишлаб олиши учун дам олиш ва ишдан ташқари ихтиёрий яшаш жойидан узоқ бўлмаган яқин далаларда пахта теримига чиқиши бундан мустасно) шунингдек, мажбурий меҳнатнинг ҳар қандай шаклига қарши туринг. Чунки, мамлакатимизда мажбурий меҳнатдан фойдаланганлик учун жавобгарлик янада кучайтирилганини унутманг!\nҲурматли Кенгаш раислари ва Раёсат аъзолари!\n2020 йил пахта ҳосилини нес-нобуд қилмасдан уюшқоқлик билан йиғиб-териб олишни ташкил этиш бўйича вақтинчалик тартибга мувофиқ пахта теримида қатнашадиган теримчилар, терим отрядлари ва отряд раҳбарлари рўйхатини шакллантирилишини;\nбеш кун муддатда керак бўлса, теримчилар билан ҳар кун ҳисоб-китоб қилиб, туманларда пахта йиғим-теримига жалб этиладиган теримчилар рўйхатини қайта кўриб чиқиш, ҳар бир терим отряди раҳбарива теримчи, айниқса, уюшмаган аҳоли билан алоҳида суҳбат ўтказилишини;\nҳар бир терим отряд таркибида бу йилги пандемия шароитини ҳисобга олган ҳолда 70 нафардан ортиқ бўлмаган теримчи бўлишини, ҳар бир отряд ва пахта терим марказларининг аниқ вазифалари белгилаб берилишини;\nпахта йиғим-теримига жалб этиладиган теримчилар териши режалаштирилаётган пахта хомашёси миқдори бўйича тақдимномалар тайёрланишини ва теримчиларнинг сонидан келиб чиқиб, улар учун зарур бўладиган турар жойлар дислокациялари ишлаб чиқилишини;\nпахта йиғим-теримига жалб этилган фуқароларни озиқ-овқат маҳсулотлари билан таъминлаш, кўчма савдони, маданият ва маиший хизматларни ҳамда кўчма тиббий кўрикларнинг ташкил этилишини;\n2020 йил 20 сентябрга қадар уюшмаган аҳолининг кўнгилли теримчиларини оммавий оферта асосида пахта ҳосилини йиғиб-териб олишга жалб қилиш мақсадида ҳар бир туман (шаҳар)ларнинг аҳоли гавжум жойларига баннерлар жойлаштирилишини таъминлашда кўмаклашинг.


14:19 / 06.12.2017\nAmazon жорий йилда 55 минг роботни ишга олди. Тўртинчи чоракда уларнинг сони тахминан 20 мингтага кўпаяди, 2017 йилда - жами 75 минг робот. Штат қисқариши ва роботлар ўртасидаги сабабли боғланишни исботлашга ҳожат ҳам йўқ, лекин факт фактлигича қолади - 24 минг киши ишсиз қолади, 75 минг робот ишга киришади. Бугунга келиб корпорациянинг дунё бўйлаб барча корхоналарида тахминан 100 минг робот фаолият юритади.\nМиллий савдо федерацияси (NRF) прогнозларига мувофиқ, 2017 йилда чакана савдодаги сотувлар 4 фоизга ўсади. Онлайн-шоппинг янада тезроқ - йилига 10 фоизга ўсиб бормоқда. Amazon'нинг Америкадаги бизнеси бу ўсишнинг 35 фоизини ташкил қилади. Wall Street таҳлилчиларининг ҳисоб-китобларига кўра, онлайн-сотувлар ўсишининг 51 фоизи Amazon зиммасига тўғри келади. Компаниянинг ўсиб бораётган роботлар армияси нафақат қулай ва фойдали, балки юқори даражада самарали ҳамдир, бу эса уларнинг ишчи ўринлардан одамларни сиқиб чиқаришда давом этишидан далолат беради.


13 июнь куни Ўзбекистонда кутилаётган об-ҳаво маълумоти » Ўзбекистон янгиликлари – Zamin.uz\n12 июнь 2019, 22:37\n«Ўзгидромет» 13 июнь куни кутиладиган об-ҳаво ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 15-17°, кундузи 32-34° бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 15-20°, кундузи 33-38° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 13-18°, кундузи 28-33° бўлади.\nТоғли ҳудудларда ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 10-15°, кундузи 15-20° бўлади.\nЯнгиликлар » Ўзбекистон » 13 июнь куни Ўзбекистонда кутилаётган об-ҳаво маълумоти


конференция арафасидаги фотосессияда кўринмаётган Россия президенти Владимир Путинни қидириб қолишди. Ушбу воқеадан олинган лавҳа ижтимоий ...\nкенгаши мажлисида нутқ сўзлаган Россия Федерацияси президенти Владимир Путин барча ҳамкасбларини Санкт-Петербургга таклиф қилди. Бу ҳақда ...\nШавкат Мирзиёев 7 октябрь куни Россия Федерацияси Президенти Владимир Путин билан телефон орқали мулоқот қилди.Суҳбат аввалида давлатимиз ... мустаҳкам соғлик, бахт-саодат ва катта зафарлар тилади.Президент Владимир Путин раҳбарлигида Россиянинг барқарор тараққиёти таъминланаётгани, ...\nэътирофлар, муносабатлар оз бўлмади. Масалан, РФ президенти Владимир Путин Тунбергнинг маърузасидан ҳайратга тушмаганини таъкидлади, ...\nпрезиденти Владимир Путин Иккинчи жаҳон уруши пайтида Ўзбекистондаги авиация заводида ишлаган Августина Алёшинани 95 ёши билан табриклаган. Уруш йиллари ...\nИспан журналистлари Путиннинг «қаримаслик» сири ва қанақа костюм кийишини аниқлашди\nMundo» нашри Россия президенти Владимир Путинга 10 йил аввалгидан ёшроқ, дея таъриф берди. Испан журналистлари 66 ёшли Путиннинг «абадий ёшлик» сирини вақтида ухлаши, спорт ... футбол бўйича Россия терма жамоаси ҳужумчиси Артём Дзюба президент Владимир Путиндан «конькини бутсига алмаштиришни» сўраган. Бунга жавобан ...\nпрезиденти Владимир Путиннинг матбуот котиби Дмитрий Песков РФ раҳбарининг Украина президенти Владимир Зеленскийга муносабати ҳақида гапирди. РИА «Новости»нинг ...\nШавкат Мирзиёев 24 июль куни Россия Федерацияси президенти Владимир Путин билан телефон орқали мулоқот қилди. Суҳбат аввалида Владимир ...\nҳеч нарсани ўзгартирган эмас. Бу ҳақда Россия Федерацияси президенти Владимир Путин америкалик кинорежиссёр Оливер Стоунга берган интервьюсида ...\n20 июнь куни Россия Федерацияси президенти Владимир Путин анъанавий тўғридан-тўғри телемулоқот ўтказди. «KP» ёзишича, бир қарашда жуда содда туюлган савол давлат раҳбарини мушкул аҳволга ... эмас, миллионлаб кишиларнинг кўз ўнгида жавоб бериш осонмас», — деди Владимир Путин. Кейин бир воқеани сўзлаб берди. Бу воқеа 2000-йилларнинг ...


Президент янги қонунни имзолади - xabar.uz\n15.09.2020 12:10 0 4716\n«Халқ депутатлари Кенгашлари фаолияти такомиллаштирилиши муносабати билан Ўзбекистон Республикасининг айрим қонун ҳужжатларига ўзгартишлар киритиш тўғрисида»ги Қонун президент томонидан имзоланди. Бу ҳақда «Ҳуқуқий ахборот» канали хабар бермоқда.\nҚонун билан «Маҳаллий давлат ҳокимияти тўғрисида»ги Қонунга киритилган ўзгартишга кўра, халқ депутатлари вилоят, туман ва шаҳар Кенгаши фаолиятига ташкилий-техникавий ва бошқа жиҳатлардан хизмат кўрсатиш вазифаси ҳокимликлар аппаратидан тегишли халқ депутатлари Кенгаши котибияти зиммасига ўтказилди.\nКотибиятлар юридик шахс ҳисобланади ва уларнинг фаолияти тегишли маҳаллий бюджет ҳисобидан молиялаштирилади.\nКотибият тузилмаси, штатлар, ходимларнинг меҳнат ҳақи миқдори ва моддий-техника таъминоти, шунингдек уларни сақлаш харажатлари тегишли халқ депутатлари Кенгаши томонидан тасдиқланади.\nқонун ҳокимлик халқ депутатлари кенгаш\nЖамият 19/09, 19:17\nЕр ости бойликлари тўғрисида янги қонун қабул қилинади\nҲуқуқ 15/09, 17:05


Бўйиндаги оғриқнинг сабаби нима? - Darakchi\nБўйиндаги оғриқнинг сабаби нима?\nСАЛОМАТЛИК 22.11.2019, 17:37\nТеглар: бўйин, оғриқ\nСайтимиз ўқувчилари таҳририятимизга тиббиёт ва саломатликка оид турли саволлар билан мурожаат қилишади. Улар орасида ҳозирда кўп учрайдиган бўйин оғриши ҳақидаги саволлар ҳам бор. Шу мазмундаги саволларга травматолог-ортопед Саидазизхон Саидаҳмадхонов қуйидагича жавоб берди:\n– Бўйиндаги оғриқнинг бир неча сабаби бўлиши мумкин. Аввало унутманг, танадаги ҳар қандай нохушлик организмнинг сизга берган сигнали бўлиши мумкин. Бўйиндаги оғриқ аввало артрит хасталиги аломатидир. Шунингдек бу4нга қуйидагилар ҳам сабаб бўлиши мумкин.\n1. Нотўғри ўтириш ёки ухлаш\nНоқулай ҳолатда ухлаш бўйиндаги оғриққа сабаб бўлиши аниқ. Ишда стулда узоқ ўтириб ишлаш ҳам букчайиб ўтириш ва бўйин умуртқаси нотўғри букилишига олиб келади. Бунда умуртқа С шаклини олади ва бўйин умуртқасига оғирлик тушади. Маслаҳат: ишлаганда тез-тез ҳолатингизни ўзгартиринг, машқ қилиб туринг.\nЎпка хасталиклари, бўйин умуртқасидаги оғриқларнинг асосий сабаби – кашандалик.Негаки чекиш умуртқа дискларини сувсизлантириб, суяклардаги емирилиш жараёнини тезлаштиради.Бу умуртқадаги муаммоларга олиб келади.Шунингдек, чекиш оқибатида томирлар торайиб, бўйинга қон етиб бормайди. Маслаҳат: чекишни ташланг.\n3. Телефонга “ёпишиб” қолиш\n“Сотка” орқали доимий онлайн мулоқот нафақат бўйин, балки қўл ва кўзларни ҳам чарчатади. Телефонга эгилиб ўтирганда бўйинга доимий зўриқиш тушади.Маслаҳат: смартфон билан ишлаш вақтини камайтиринг. Жисмоний ҳаракатчан бўлинг.\n4. Мушак, нерв ёки лимфа шамоллаши\nТерлаб туриб шамолга чиқдингизми? Ёки салқин ҳавода шарфсиз юрдингизми? Бу мушаклар шамоллаши – миозитдан дарак беради. Шиш бўлса – лимфа тугуни яллиғланишидан далолат. Маслаҳат: шифокор кўригига боринг.


5 октябрь куни Тошкентдаги Симпозиумлар саройида Марказий сайлов комиссиясининг сайлов участкаларида сайловчиларнинг муддатидан олдин овоз беришини ташкил этиш жараёнлари юзасидан йиғилиши бўлиб ўтди.\nТадбир якунида марказий сайлов комиссияси котиби Худоёр Маматов Kun.uz мухбирининг саволларига жавоб берди.\n— Хорижда бўлиб турган фуқароларнинг сайловда иштирок этиш тартиби қандай бўлади? Жорий сайловларда уларга қандай қулайликлар яратилди?\n— Албатта, биз бу норма бўйича кўплаб хорижий давлатларнинг тажрибасини ўрганиб чиққанмиз. Охирги йиллардаги ислоҳотлар туфайли ўзбекистонликлар учун хорижда туриб ҳам овоз бериш имконияти яратилди. Бу каби имкониятни эса ҳаттоки ривожланган демократик давлатларда ҳам учратмайсиз.\nХорижда фуқароларига овоз бериш имкониятини яратган давлатлар ҳам фақат элчихона ва консуллик биноларида сайлов участкаси ташкил этади. 2019 йилгача бизда ҳам шундай тартиб эди. 2019 йилдаги парламент сайловларидан бошлаб эса биз илғор тажрибаларни қўллай бошладик. Унга кўра, хорижий давлатлардаги ўзбекистонликлар гавжум яшайдиган ҳудудларда ҳам кўчма сайлов қутилари ташкил этилади. Бунда сайловчига бир талаб борки, у сайловда иштирок этиш ташаббуси билан сайлов участкаларига сўров, ташаббус билан чиқиши керак.\n— Ҳозир президентликка номзодлар сайловчилар билан учрашувлар учун ҳудудларга чиқяпти. Уларнинг ҳудудларга чиқишда транспорт воситасидан фойдаланиши бўйича тенглик назорат қилинадими?\n— Марказий сайлов комиссияси номзодларнинг қайси транспорт воситасида юришини назорат қилиш ваколатига эга эмас. Марказий сайлов комиссияси фақатгина давлат ОАВларида ташвиқотни олиб бориш учун тенг имкониятлар яратилишини мониторинг қилади.\nБу жараёнда барча партияларга тенглик принципи асосида имконият яратади, лекин партиялар улардан ўз имконияти даражасида фойдаланади.\nУмумий қонунлар устидан назорат эса Ўзбекистон Республикаси бош прокуратурасининг вазифаси ҳисобланади.\n— «Миллий тикланиш» партиясидан президентликка номзод Алишер Қодировнинг сайловолди тарғиботи учун тайёрланган илк баннери ечтириб олингани ва бошқасига алмаштирилгани бўйича ижтимоий тармоқларда бир қатор фикрлар билдирди. Бу борада Марказий сайлов комиссияси бирор суриштирув ўтказдими?\n— Агар бирор сиёсий партия ёки номзоддан МСКга норозилик мурожаати бўлса, биз уни ўрганиб чиқамиз. Лекин шу пайтга қадар бирор партиядан ёки номзоддан уларнинг тарғиботига тўсқинлик, қаршилик бўлгани ҳақида мурожаат келиб тушмади.\nБиз кузатяпмиз, ҳаммага тенг имконият яратилган.\n— Сайловга 19 кун қолди (интервью 5 октябрь куни ёзиб олинган – таҳр). Сайловдан аввал номзодлар ўртасида дебатлар ёки ОАВ учун умумий матбуот анжуманлари режалаштирилганми?\n— Бу масала нафақат ОАВ, балки сайловчилар учун ҳам қизиқ. Бу масалани сиёсий партиялар ўйлаши керак. Саволга ҳам улар жавоб берса, мақсадга мувофиқ бўларди. Биз уларга кўрсатма беролмаймиз.


Аҳмад Ибни Жарир, Тибрий ва Ҳоким Ибн Аббосдан ривоят қилади: «Пайғамбар А. айтдилар: Аллоҳ Нўъмон, яъни Арофот тоғида Одам пуштидаги барча инсон авлодидан аҳду-паймон мийсоқ олган. Одамнинг пуштидан қиёматгача яратадиган барча инсон авлодини чиқариб ҳузурида зарра сингари ёйиб юборди. Дастлаб уларга гапириб «Мен сизларнинг роббиларингиз эмасманми?», деди». «Ҳақиқатан, Роббимизсан, бизлар бунга шоҳидмиз» дедилар. Қиёмат кунида «Бизлар бундан бехабар эдик» ёки «Ахир илгариги ота-боболаримиз мушрик бўлган эсалар, бизлар улардан кейин келган авлод бўлсак, ўша нотўғри йўлда ўтган кимсаларнинг қилмишлари сабабли бизларни ҳалок қилурмисан» деб айтмасликлари учун Аллоҳ улардан шундай аҳду-паймон олди. «Эслаш»нинг маъноси шу. У юқорида айтганимиздек, тафаккурга маънодош эмас, балки унинг натижасидир.\nМусулмонларга, хусусан, даъват етказувчиларга Қуръон оятларини ўқиб тадаббур қилиш вожиб ва ибодат бўлгани каби борлиқ оятларини тафаккур қилиш вожибдир ва ибодат мақомида. Пайғамбар А.нинг учдан ортиқ саҳобалари «Иймон нури-тафаккур» дея айтаётганларини эшитдим деб ривоят қилади Абди Қайс. Қуртобий билан ибни Касир ўз тафсирларида «Бир соатлик тафаккур кечаси туриб (намоз ўқимоқдан) афзалдир» деган сўзни келтиради.\nҚуръон оятларини ифода услубидаги бенуқсонлик билан борлиқ оятларининг яралишидаги бенуқсонлик бир хил даражада эканини сифатлаб Аллоҳ «Нисо» ва «Мулк» сурасида шундай дейди:\n– “Қуръонни тадаббур қилишмайдиларми?! Агар Аллоҳдан бошқа биров томонидан бўлганда эди, албатта, унда кўп қарама-қаршилик топар эдилар”. (4:82)\n– “У етти осмонни устма-уст қилиб яратган Зотдир. Раҳмоннинг яратишида бирон тафовут-нуқсон топмассиз. Кўзингизни (самога) қайтарингчи (унда) бирон футур-ёриқни кўрармикансиз?”. (67:3)\nҚуръон оятларини билиш билан бир қаторда борлиқ оятларини ҳам билиш буюрилган. Бу иккисини билган кишигина асл олим деб тан олинишга ҳақлидир. Бирини билиб, бошқа бирини билмаса, унинг илми ноқис бўлади.\nЎзбекистон муслима аёллари номидан Ислом умматига хитоб


Юлдуз Усмонова Тожикистонда! Хонанданинг 10 мартдаги концерти бекор қилиндими? - www.Voydoda.com - Скачать новинки музыки 2018 бесплатно -\nЮлдуз Усмонова Тожикистонда! Хонанданинг 10 мартдаги концерти бекор қилиндими?\nАвтор: admin / Дата: 12-03-2018, 09:52 / Просмотров: 671\n10 мартдан эътиборан Юлдуз Усмонованинг “Истиқлол” санъат саройида 15 кунлик концерт дастурига старт берилиши керак эди.\nХабарингиз бор, Ўзбекистон Республикаси Президенти Шавкат Мирзиёев расмий ташриф билан 9-10 март кунлари Тожикистон Республикасида бўлади.\nШавкат Мирзиёев бугун, 9 март куни Тожикистон пойтахти Душанбе шаҳрига етиб борди.\n8 март куни тунда Ўзбекистоннинг 100 дан зиёд таниқли санъаткорлари икки мамлакат давлат раҳбарларининг учрашувлари муносабати билан қабул маросимида иштирок этиш учун Тожикистонга жўнаб кетган эдилар. Улар орасида Ўзбекистон халқ артисти Юлдуз Усмонова ҳам бор.\nМаълумки, эртага, 10 мартдан эътиборан Юлдуз Усмонованинг “Истиқлол” санъат саройида 15 кунлик концерт дастурига старт берилади. Хонанда эса Тожикистонда.\nТаҳририятимизнинг ижтимоий тармоқлардаги саҳифасига хонанданиг концерти биринчи куни қолдирилиши билан боғлиқ мурожаатлар келиб тушди. Одамлар орасида тарқалаётган гап-сўзларга қараганда, Юлдуз Усмонова 11 март куни Ўзбекистонга қайтади. Шу боис 10 март кундаги концерт бекор қилинган.\nОртиқча шов-шувга ҳожат йўқ. Хонанданинг концерти режадагидек, 10 мартдан бошланади. Юлдуз Усмонова бугун Тожикистоннинг Душанбе шаҳрида бўлиб ўтадиган қабул маросимида иштирок этиб, ижодий жамоаси билан Тошкентга қайтиб келади. 10 мартга режалаштирилган концерт эса қолдирилмаган.\nАйни дақиқаларда Ўзбекистон ва Тожикистоннинг таниқли санъаткорлари иштирокидаги концертга тайёргарлик кўрилмоқда.


Volkswagen моделлар қаторида янги минивэн пайдо бўлади\n00:33 / 18.06.2017\nVolkswagen компанияси I.D. Buzz концепти дизайнига ўхшаш электр минивэнни серияли ишлаб чиқармоқчи.\nБу ҳақда Auto Express нашрига немис маркаси бошқарув раиси Герберт Дисс маълум қилди.\nТахмин қилинишича, янги минивэн электр двигатель билан жиҳозланади. Модель VW’нинг бўлғуси электрокарлари учун махсус яратилган MEB платформасида қурилади. Бироқ янги машинанинг ишлаб чиқарилиши аниқ муддатлари маълум қилинмаган.\nI.D. Buzz концепти жорий январда Детройт автосалонида илк бор намойиш қилинган. Минивэн дизайни T1 модели услубида бажарилган. Прототип умумий қуввати 370 от кучига эга иккита электромотор олган. Концепт илк 100 км/соат тезликка 5 сонияда эриша олади, унинг максимал тезлиги эса электроника билан 160 км/соат билан чекланган. Машина бир қувватланишда 600 км га яқин йўл боса олади.\nI.D. концептуал электрокарлари оиласига ҳаммаси бўлиб учта модель: минивендан ташқари, унга хэтчбек ва кроссовер киради. Улардан энг биринчи прототип – хэтчбек ўтган йил кузида, купесимон кроссовер эса 2017 йил апрелида намойиш қилинган. Дастлабки маълумотларга кўра, қолган электр концептлар ҳам конвейерга қўйилиши мумкин.\nVolkswagen I.D. Buzz моделлар қатори


Ўзбекистон оромгоҳлари, Ўзбекистонда даволаниш, Ўзбекистонда дам олиш\nСиҳатгоҳ 1975 йилда ташкил топган ва ноёб даволаш базаси, замонавий медицина асбоб-ускунаси, юкори малакали шифокорлар персонали, истикомат килиш учун кулай шароитларга эгадир.\nСиҳатгоҳ кардионеврология, таянч-харакат, юрак томир ва ошқозон-ичак касалликлари билан оғриганларни даволашга ихтисослаштирилган муассаса ҳисобланади. Даволаш асосан табиий-иклимий омиллар, шунингдек физиотерапия, жисмоний тарбия, маъданли сувлар ва парҳез овкатлар ёрдамида олиб борилади.\nСиҳатгоҳ Тошкент шаҳридан 55 км узоқликда, Чирчиқ дарёсининг чап кирғоғида денгиз сатҳидан 610 м баландликда сўлим жойда жойлашган.\nШимолий-шарқдан ва жанубдан уни Ғарбий Тяншаннинг тармоқдари ҳисобланган Угам, Пскем, Чоткол ва Қурама тоғ тизимлари ўраб туради.\nБу ернинг ёзи жазирама эмас, қиши эса илиқ. Йил давомидаги ҳавонинг ўртача харорати +11,5 даражага тўғри келади. Бир йил давомида 800 мм ёғингарчилик бўулади. Ҳавонинг нисбий намлиги 50-60%ни ташкил қилади.\n12,5 гектар худудга эга бўлган сиҳатгоҳда япроқли ва нинабаргли дарахтлар экилган аллеяларни ажойиб планга олингани, кўркам ноёб гуллар экилган майсазорлар, экзотик аквариум балиқлари сузиб юрган ховузлар, страус, товус-лардек ноёб қушлар боқиладиган зоологик боғи диққатга сазовордир.\nБу жойнинг ўзига ҳос табиий-иқлимий шароити - юқори қуёш нури энергиясига эга бўлган тоза қуруқ тоғ ҳавоси, Чирчиқ дарёсининг яқинлиги туфайли вужудга келадиган гидроаэроионизация тўлик хордиқ чиқариш ва ва яхши даволаииш учун қулай шароит яратади.\nСиҳатгоҳ маъмурияти дам олувчилар учун Чорвоқ, сув омборига, Белдерсой дарасига, езда чўмилиб офтобдан қорайиш, қишда эса чанғида учиш имконини берувчи Чимёнга автобусда туристик экскурсияларига таклиф қилади.\nДаволаниш жисмоний машқлари билан шуғулланиш учун зарур спорт ускуналари ва тренажёрлар билан жиҳозланган зал, ҳамда қишги ва ёзги сузиш хавзалари мавжуд. Кечки вақтларда дам олувчилар учун дискотека ўтказилади.\nСиҳатгоҳ ошпазлариниг пазандалик маҳорати мамлакатнинг энг яхши ресторан ошпазларини-кидан қолишмайди. Кенг, ёруғ, кулай ошхонада улар дам олувчиларга миллий, оврупо, парҳез таомлар тайёрлайдилар. Витаминли овқатлар столида йил давомида сабзавот, мевалар ва сут маҳсулотлари мавжуд.\nЭнг муҳими шундаки, меҳмонлар ва дам олувчилар буерда меҳнат қиладиган жамоанинг юксак малакали эканлиги, унинг хайрихоҳлиги, самимийлиги ва маъсулиятлиги, дам олиш ва даволаниш учун энг қулай ва самарали шароитлар яратишга интилишини сезиб турадилар.\nИстиқомат қилиш шароитлари\nДам олувчиларга барча қулайликларга эга ва замонавий мебеллар билан жиҳозланган яхши ва мукаммал корпус ва котежлар тақдим этилади. Хоналарнинг дераза ва балконларидан Чирчиқ дарёси ва Тянь Шань тоғ тизма чўққиларига ноёб манзара очилади. Дам олиш залларида телевизор ва коидиционерлар ўрнатилган, меҳмонлар ихтиёрига ўчоқ-қозон ва музлатгичлар мавжуд.\nДаволаш учун «Чотқол» сиҳатгоҳи қуйидаги касалликлар билан оғриган беморларни қабул қилади: неврастения, сурункали радикулит, остеохондроз, атеросклероз, стенокардия хуружи ва қон айланишининг бузилишисиз кардиосклероз, сурункали полиартрит, фаоллашган даврида бўлмаган ревматизм, А даражасининг 1 ва 2 босқичдаги гипертоник касаллик, сурункали бронхит, овқат ҳазм килиш органларининг касалликлари, суяк-мускул системаси касалликлари, переферик асаб системаси касалликлари.\nЛаборатория ва қуйидаги асосий қоналарига эга корпус дам олувчилар хизматига шай қилиб қўиилган: даволаш тадбирлари ўтказадиган, физио-терапевтик, тиш даволаш, ЭКГ, ванналар, ошқозон ва ўн икки бармоқли ичакдаги яраларни куйдириш аппарати, ичакларни ювиш, дуоденал зондлаш, сувости массажи, тўрт камерали контраст ванна, парафин билан даволаш, ёғ ва содали ингаляция, кислородли коктейл, даволаш массажи, сауна, умуртқани сув остида ва қуруқ усулда тортиш.\nСиҳатгоҳ комплекс даволашни юқори даражада ўтказишга имкон берадиган замонавий физиотерапевтик асбоб-ускуна билан жиҳозланган.\nСтоматология хонаси тишларни консерватив ва хирургик усул билан даволаш имконини берадиган замонавий стоматологик жиҳозлар, тиббий ускуналар ва дори-дармонлар билан таъминланган, шунингдек тишни протезлаш хонаси ҳам фаолият кўрсатмокда.\nДаволаш тадбирлари гидротерапия ва физиотерапия бўлимларида ўтказилади.\nГидротерапия (сув билан даволаш) тадбирлари циркуляр душ, Шарко души, турли даволаш ванналари, сувости душ-массаж ваннаси, сауна, қишги ва ёзги сузиш хавзаларидан иборат.\nМаъданли сув билан даволаш\nСиҳатгоҳ худудида қазиб олинадиган маъданли сув Тошкент шаҳри ва Тошкент вилоятидаги физиотсрапевтик ва сиҳатгоҳ-курорт муассасаларида ичиш учун кенг фойдаланидиган "Тошкент" маъданли сувига ўхшаган бўлиб, специфик компонентлар ва хусусиятларга эга бўлмаган сувлар гуруҳига киради.\nМаъданли сув ошқозон-ичак тракта, модда алмашииуви, жигар касалликлари, барча шаклдаги сурункали гастритлар, сурункали колитлар, сафро йўллари касалликлари, панкрсатитлар, ошқозон ва ўн икки бармоқди ичакнинг жиддиилашмаган яраларини даволашдақўлланилади. Ушбу сув таянч ва ҳаракат органлари, юрак томир ва асаб, овкдг хазм килиш, гинекология касалликларини даволашда ванна усулида қўлланиши ҳам тавсия этилади.\nСиҳатгоҳ шароитида маъданли, кислородли-маъданли, марваридли-маъданли сув ванналари билан даволаш йўлга қўйилган.\nУмуртқани сув остида ва қуруқ, усулда тортиш\nСиҳатгоҳда умуртқани сув остида тортиш бемор кўкрак қафасининг пастги қисми ва тос суягилари областига қўйилган белбоғларга бириктирилган қайишлар ёрдамида ваннада бажарилади ва дискоген радикулитни даволашда яхши самара беради. Умуртқани қуруқ усулда тортиш сколиоз шикастланган дискни юкдан бўшатиш учун шароит яратади, унинг дўппайиб чиқиш даражасини, нерв ва томирлар сиқилишини камайтиради.\nНомер тури 1 киши учун йулланма нархи\nОддий хона 801 000\nСиҳатгоҳга бориш учун мажбурий тарзда турар жойидаги поликлиникадан санитария – оромгоҳ картасини расмийлаштириш лозим.\nЙўлланма муддати 14 кун. Унинг нархига 3 маҳал овқат ва яшаш ва даволаниш ҳам киритилган.\nЎзбекистон сиҳатгоҳларига болалар 4 ёшдан қабул қилинадилар.\nНархлар 01.05.2011 йил ҳолатига нисбатан олинган ва улар мавсумга қараб ўзгариши мумкин.


Kutubxona - Tohir Malik. Tiriklik suvi (hikoya) / Kiril\nSiz shu sahifadasiz: Tohir Malik. Tiriklik suvi (hikoya) / Kiril\nМуаллифТоҳир Малик Асар номиТириклик суви (ҳикоя)\nТуркумларКутубхона  Xалқлар - Ўзбек/мустақиллик адабиёти Бўлимлар - Миллий адабиёт  Муаллифлар - Тоҳир Малик  Услуб - Наср Шакл - Ҳикоялар Ёзув - Кирил\nТилЎзб Ҳажм40KBБезатишUzgen (admin@kutubxona.com) Қўшилган2011/11/11 Манбаhttp://www.ziyouz.com/index...\nТириклик суви (ҳикоя)\nХарбий хизматдан қайтган Рустам икки ой бадалида ҳам бирор ишни кетидан тушмади. У ишни бундай деб, бу ишни ундай деб, далада кетмон чопишга эса бўйни ёр бермай юрганида қишлоғига илон овловчилар кўноқ бўлишди. Шуларнинг юмуши унга бир оз маъқул кўринди-ю, эртасигаёқ кумга чиқиб кетди.\nУч кун тентирашиб илон деганнинг уруғини ҳам учратишолмади. Тоза хуноблари ошиб, сўнгти барханни мўлжал қилиб чиқишди. Рўпараларида кўм-кўк майсага бурканган ялангликни кўриб, ҳайратдан донг қотишди. Яланглик ўртасидаги қудуққа яқинлашганларида Рустам:\n— Куриб қолган қудуқларда илон кўп бўлади, — деб қўйди.\n— Ростдан-а, — деди оқ қалпоғини қийшайтириб кийиб олган паст бўйли, калдирғоч мўйловли йигит уни мазах қилиб. — Бир тушиб чиқмайсанми бўлмаса?\nРустам унинг масхаралаганини билиб, бургут қараш қилди.\n— Қўрқади, деб ўйлаяпсиз шекилли? Мен шу ерларда ўсганман. Арқонни беринг!\n— Шошилманг, аввал дам олволайлик, — деди гуруҳбоши.\n— Мен чарчаганим йўқ.\nРустамнинг аҳди қатъий эканини билиб, унга керакли анжомларни беришди. У арқонга осилиб пастга туша бошлади. Чироқ нурини қудуқ тубига йўллаб, кулча бўлиб ётган илонни кўрди. «Айтмовдимми? У олифта нимани билади? Ўзи умрида бирорта илон ушлаганмикин? Ҳозир шу илонни олиб чиқиб башарасига отайми! Иккинчи майна қилмайдиган бўлади...» Рустам шу хаёл билан аста қудуқ тубига тушди. Нимагадир илон қимирламади. Наҳотки, унинг шарпасини сезмаган бўлса? Рустам энди илонга қўл юбораман деганда, бехосдан кўзи тиниб, оёқ-қўлидан жон чиққандай бўлди. «Ҳавоси ёмон экан, кўникиб қоламан», деб ўйлади у. Аммо аҳволи яхшиланиш ўрнига баттар бўлди. Гўё кимдир қулоғи остида шивирлади. Нафаси қайтди. Арқонни тортиб, ёрдам сўрашга ҳамроҳларидан уялди. Бирдан қулоғи қаттиқ шанғиллай бошлади. У ҳолсизланиб, деворга суяниб қолди...\n...Ногаҳон кўтарилган шамол Гурганжни чанг-хасга кўмай деди. «Худованди каримнинг бу қаҳри»дан талвасага тушган Хоразм фуқароси оқшомга яқин яна бир офатга рўпара бўлди — қора булут янглиғ чигиртка ёғди. Сўнгра кулранг булут осмонни буткул тўсиб, қилт этмай туриб олди. Гурганж аҳли ҳавонинг димлигидан бўғилаёзди.\nҲусайн хафақон хасталигига мубтало бўлган зодагонга муолажа шартларини баён қилар чоғида шоҳ Маъмундан чопар келади. Бевақт чорловнинг боисидан гаранг ҳаким саройда жам бўлган байтулҳикма аҳлини кўргач, янада ҳайратланди. Чорлаганлар Хоразмшоҳнинг ҳукмига мунтазир турардилар. Давлатпаноҳ узоқламади. Тилларанг тўн кийиб, зарҳал салла ўраган шоҳ Маъмун остонадан кўрингани ҳамон барча саломга эгилди. Шоҳ ҳеч кимни кўрмагандай нигоҳини ўзгартирмасдан тахт сари йўналди. Жойига ўрнашиб олгач, алик нишонасини билдириб, кафтини бироз кўтарди. Шундагина таъзимдагилар эътиборларига кўра чўғдан ранг олган гиламлар устига чордана қурдилар. Давлатпаноҳнинг сўз айгмоққа ҳуши йўқ эди. У бароқ қошларини чимиргани ҳолда, аҳли фазлу камолнинг ҳар бирига алоҳида-алоҳида боқди, Хоразмшоҳ бағрида нечукдир ташвиш бор эканини фозиллар пайқаган, шу боис тоқат билан вужудларини қулоққа айлантириб, бир-бирлари билан пинҳона, саволомуз нигоҳ уриштириб ўтирар эдилар.\nФозиллар Хоразм давлатининг паноҳи Абу Аббос Маъмуннинг бундай руҳиятидан ниҳоятда кам огоҳ бўлар эдилар. Аксар ҳолларда, шоҳ эътибори ва донишлигини намоён этиб, риёзиёт бобидами, ёинки, илми нужум хусусидами сўз очиб, фузалоларни баҳсга чорлар эди. Бу сафар эса барчани ҳайрат ботқоғига ботириб, сўз айтмоққа шошилмай ўтирибди.\nНиҳоят, давлатпаноҳ томоқ кириб, сўз айтди, барчанинг нигоҳи тахт сари қадалди.\n— Бу тонг тангри таолонинг етук ҳикмати ила Яминуддавла ва Аминулмилла султон Маҳмуд Ғазнавий ибн Сабуқтагин номаси қўлимизга етуб келди. Шу нома боис аҳли рисолатни йўллаб, сиз мўътабар донишларни чорлаб келтурдим. Оллоҳга минг карра шукрлар бўлсинким, давлатимнинг устуворини мустаҳкам этди. Аҳли пархошнинг наърасидан ғанимлар титрайди. Фуқаронинг насибаси бутун. Тангри таолога шукрлар қилишдан ўзга юмушим йўқ. Яна минг бор шукрким, Оллоҳ аҳли айём, аҳли биниш, аҳли ботин, аҳли даврон, аҳли идрок, аҳли фунунни Хоразм давлатининг паноҳига жамулжам этди. Тангри таоло қудрати билан Гурганжда байтул-ҳикма қарор топди. Оллоҳга ижобат бўлган муаммолар баҳс этилди. Оллоҳнинг инояти билан сиз муҳтарам донишларни қанотимизга жам қилган эдик. Тангри таолонинг етук ҳикмати ва тўлиқ қудрати ила измингизни яна ўзингизга қайтарамиз. Яминуддавла ва Аминулмилла султон Маҳмуд Ғазнавий ибн Сабуқтагин нома битиб, аҳли фунун, аҳли донишни паноҳига чорлаяжагини баён этибдилар. Иншооллоҳ, алломаи замонлар султон Маҳмуд қанотида ҳам ҳар бири эътиборига монанд ўрин эгаллагай. Чопарга ҳукмимни аён этмай туриб, сиз муҳтарам донишларни номадан огоҳ этмакни, алалхусус, инон-ихтиёрларингиз ўзингизда эканини англатмакни ихтиёр этдим. Эрта намозшомдан сўнг ҳузуримда яна жамулжам бўлиб, ихтиёрларингизни баён этмакка шайланингиз.\nХоразмшоҳ шундай деб шахт билан ўрнидан турди-да, эшикка йўналди. Сўзнинг бу қадар кескин узилишини кутмаган аҳли фунун ирғиб туриб, таъзимга чоғланди. Сўнг бир-бирига сўз айтмай, саройни тарк этди. Чорсуда йўллари айри бўлган фозиллар турли кўчаларга кириб, саройдан йироқлашдилар. Хоналари бир даҳада экани сабаб бўлиб, Ҳусайн, Муҳаммад ва Абу Сахл ҳамроҳлиқда кетдилар. Бир неча эшик юрдилар ҳамки, садо чиқармадилар. Ҳусайн одоб юзасидан Берунийнинг сўз очишини кутарди. Абу Сахл эса бу икки алломаи замоннинг қарорини билишга ошиқарди. Беруний хонасига етгунга қадар ҳам оғиз очмади. Фақат хайрлаша туриб, Ҳусайннинг савол назарини уқди.\n— Ҳусайн, иним, мендан ҳозир жавоб кутманг. Бир нима демакликка ақлим қосирлик қилиб турибди.\n— Сиз буюк идрок эгаси бўлганингаз ҳолда наҳот бизни рақабга айлантириб кўйганларини фаҳмламадингиз? — деди Ҳусайн ҳаяжонини босолмай.\n— Рақабга дедингизми? Беруний қўлини эшик ҳалқасидан олиб, ўйга толди. — Иним, фикрингазда жон бордек. Бирок, Оллоҳ идрокни алломанинг ўзига, изнини эса давлатпаноҳга топширган экан, начора?\n— Чора йўқ денг?\n— Биз давлатпаноҳнинг марҳамати билан идрокимизни рўё қила оламиз. Шундай экан, Гурганжда яшамоқ афзалми ёинки Ғазнада, деган муаммо балки бекорчидир?\n— Фикрингизни кабул этолмаганим учун айбситманг. — Ҳусайн шундай деб таъзим қилиб хайрлашди-да, йўлига равона бўлди. Абу Сахл унга эргашди.\nБеруний бу икки олимнинг ҳаяжони ва хавотирини англаб, уларнинг изидан узоқ қараб қолди.\nҲусайн енида ҳамроҳи борлигини ҳам бир он унутиб, шаҳдам одимлади. Сўнг асабий равишда Абу Сахлга ўгирилди:\n— Нечук Оллоҳ идрокдан қисмагани боис идроксизларга бир умр қуллукда ўтмоғимиз лозим экан? Ахир шамс қоронгуликнинг қули эмас, ёруғлик шаҳаншоҳи-ку?!\n— Абу Райҳон ҳақ гапни айтдилар. Қисматимизга шу ёзилган экан, иложимиз қанча.\n— Сўзингиз фикрингизни ошкор қиляпти. Демак, сиз ҳам Ғазнага боришга ризосиз?\nАбу Сахл мийиғида кулиб, қўлини Ҳусайннинг елкасига ташлаб, йўл бошлади.\n— Сиз каби зукко ҳаким бу қадар асабларга эрк беради деса, ҳеч ким ишонмайди.\nҲусайн шундагина ҳамроҳидан бесабаб ранжиганини англаб хижолат тортди.\n— Бугунги чорловнинг маънисини дуруст англамабсиз, — деди Абу Сахл босиқ оҳангда. — Даапатпаноҳ ҳам биздан воз кечишни хуш кўрмайдилар. Байтул-ҳикмага путур етса, давлатларидан нур кетишини фаҳмлайдилар. Аммо, иложлари йўқ. Маҳмуд Ғазнавий истагига қарши боролмайдилар. Аминулмилла беҳад қудрат соҳиби.\n— Ҳа, балли. Мен ҳам шуни айтаман. Бу ёруғ дунё устувори идрок эмас, қудрат. Қудрат мавжуд ерда аллома ҳам, донишу фозил ҳам беқадр. Фуқаро эса қадди дол бўлиб, рўшнолик кўрмайди. Мен ҳак-таолога бировни бировдан кам килма, деб муножот этаман. Иншооллоҳ, осмон айлана-айлана бизни шундай кунга рўпара этар.\n— Биродар, давлатпаноҳ ихтиёримизни ўзимизга бергани билан, Ғазнага бормоғимизга мажбур этадилар. Абу Райҳон: «Гурганжда макон топдик нима-ю, Ғазнада топдик нима?» дедилар. Менга колса ҳам фарқи йўқ. Магар, мен инсон боласиман. Одамий ғурурим ҳамиша бўйнимни эгик олиб юришимга изн бермайди. Тупроғимга эътиқодим осмон қадар. Магар, гурурим ундан ҳам улуғ. Шу боис ўз юртимга сиғмадим. Энди, бу ер ҳам...\n— Журжонияда одиллик ҳукмрон, деб эшитаман.\n— Ҳусайн Абу Сахлнинг нима мақсадда бундай деганини англаб, ялт эгиб унга қаради. Қулоқларига бир дам ишонмай турди. Чунки Абу Сахл унга нисбатан Берунийга яқин юрар, кўп баҳсларда Берунийни ёқлар эди. Энди нима учундир Беруний фикрига зид равишда Ғазнага боришга ҳуши йўқ эканини шама киляпти.\n— Фикрим ожизлик қилмаса...\nҲусайннинг сўзи оғзида қолди. Абу Сахл ниятини ойдинлаштирди:\n— Ҳа, айнан уқдингиз. Ит ким дуруст суяк ташласа кетаверади. Одамзод ундай қилмайди. Маслаҳатимга кўнсангиз, Гурганждан чиқайлик.\n— Ижтиноб этмак дейсизми?\n— Тун бўйи танангизга бир ўйланг. Маъқул бўлса, бомдоддан сўнг каминанинг кулбаларига ташриф буюринг. Йўл тадоригини чўзмайлик...\n...Намозшомдан сўнг Хоразмшоҳ хузурига кирган алломаларнинг аксари Ғазнага бормоққа ризо эканликларини билдирдилар. Ал-Беруний байтул-ҳикма аҳли орасида Ибн Сино билан Абу Сахлнинг йўқлигидан ҳайрон бўлди. Саройдан чиқар маҳали эса бу икки алломани сипоҳлар қуршовида кўриб, ҳайрати янада ошди.\nСипоҳлар тутқунларни шоҳга рўпара қилдилар. Давлатпаноҳ Ибн Синонинг қаттиқ-қаттиқ айтган гапларини тоқат билан эшитди. Ғазабдан тутақса ҳам жазога ҳукм этмади. Ҳар икковини уйларига қўйиб юборишни буюрди. Алломалар бу одиллик боисидан гаранг бўлиб, хоналарига қайтдилар.\nТун яримлаганда Ибн Сино эшигини кимдир аста тақиллатди. Аллома қўлига шамдон олди-да, сарпойчан чиқиб, эшикни қия очди. Нотаниш чеҳрани кўриб ажабланди.\n— Тақсир, мени давлатпаноҳ ихтиёри билан йўлладилар. Тонг билан сафарга чиқиб, сизларни Журжонияга бошлаб кетаман. Йўл жабдуқлари ҳозирланди. Ҳамроҳингизни огоҳ этмагингиз лозим экан.\nҲусайн тушимми-ўнгимми, деб гарангсиб туриб қолди. Сўнг: «Давлатпаноҳнинг сўз айтмагани замирида шу сир бор экан-да», деб қўйди кўнглида. Кейин нотаниш кимсани ичкарига таклиф қилиб, ўзи шошиб хонага кириб кетди.\n...Қуёш кўтарилганда икки туя ва уч отдан иборат кичик карвон Гурганждан анча илгарилаб, тобора сарҳадсиз кумлик бағрига кириб борарди. Ўзини Рўзимуҳаммад деб танитган рахилкўш, камгап одам эди. Алломаларнинг суҳбатига жимгина қулоқ тутиб, берилган саволларга кисқагина жавоб қилиб қўя қоларди.\nАлломалар: «Ишимизни Худо ўнглади», деб бежиз қувонишган экан. Сафарнинг иккинчи куни саҳрода қуюн кўтарилди. Гўё еру осмон қўшилиб кетди. Отлар ўзларини ҳар ён уриб, жиловни узиб қочдилар. Йўловчилар бир-бировларини йўқотиб қўйдилар. Бўрон туни билан тинмади. Тонгга яқин ҳаммаёқ бирдан жимиб қолди. Гўё ҳеч нарса содир бўлмагандай, қуёш оҳиста чарақлаб кўтарилди.\nҚумга кўмилаёзган Ибн Сино қаддини тиклаб, уст-бошини қоқди. Атрофга аланглаб, ҳамроҳларини излади. Тирик жон кўринмади. Овоз бермоқчи эди, товуш чиқмади. Тишлари орасида қум ғижирлади. У тиз чўкканча тек туриб қолди. Ибн Сино энди қай томонга боришни билолмай гаранг эди. Кунчиқарни мўлжал қилиб кетаверишни ҳам, ҳамроҳларини излашни ҳам билмасди. У бир қарорга келмай, бархан тепасига кўтарила бошлади. Шундагина ўзидан ўттиз қадамлар нарида жон шарпасини сезди. Ўша томонга югуриб, панжалари билан қумни оча бошлади. Ҳолсиз гавдасини ростлаётган Абу Сахлни таниб бағрига босди, яратганга шукрлар қилди.\nАлломалар кун теккага келгунга қадар ҳам Рўзимуҳаммадни изладилар. Сўнг, ундан умидларини узиб, машриқ сари юра бошладилар. Оқшомга бориб, силлалари қуриб, бир-бирларига суяниб қолдилар. Ҳориган одамларга тун салқини хуш ёқиб, қум юмшок тушакдай туюлиб, қаттиқ уйқуга берилдилар. Тонг билан яна судралиб, йўлга тушдилар. Биринчи барханга чиқдилару ҳайратдан тўхтаб қолдилар: рўпараларида атрофи барханлар билан ўралган, яшил майсага қопланган кафтдек яланглик ястаниб ётарди. Икковлон саробмикин, деб кўзларини уқалашди. Кўрганлари ҳақиқат эканига ишонч ҳосил қилгач, одимларини тезлатдилар.\nЯлангликни қоқ маркази қудуқ... Кудуқ ёнида икки аёл ётибди. Қадам шарпасини эшитган ёшроқ. жувон ирғиб туриб, юзини яширишга ҳаракат қилди. Кексароқ аёл эса қимирламади.\n— Биздан ҳайикманг, — деди Ибн Сино уларга яқинлашар экан. — Бўронда адашиб қолдик. Ҳаловатингизни бузманг. Чанқоғимизни босгач, йўлимиздан қолмаймиз.\nЖувон жавдираган кўзини ерга қадаганча, қимир этмай тураверди.\n— Волидангиз хастамилар? — деб сўради Абу Сахл. Жувон яна индамади.\nИбн Сино унинг феълидан ҳайрон бўлиб, бир оз қараб турди-да, букчайиб ётган кекса аёлга яқинлашиб, чўнқайди. Кампирнинг билагига қўл юборди. Шу зайл узоқ ўтирди. Сўнг, билакни қўйиб, ўрнидан турди.\n— Юрак уриши бежо. Кўп аламларни ичига ютган чамамда, — деди у Абу Сахлга яқинлашиб.\nШундагина ёш жувон тилга кирди.\n— Биз чўрилармиз, — деди-ю, яна лаб тишлаб жимиди.\n— Бу ерга қандай келиб қолдиларинг? — деб ажабланди Абу Сахл. — Ё озодлик истаб ижтиноб этмакни хаёл қилдиларингми?\n— Биз... мен... у киши... — жувон сўз тополмай тараддудланди.\n— Сўроққа тутишга фурсат йўқ... Муолажани ўйлайлик, — деди Ибн Сино жувоннинг оғирини енгил қилиб.\n— Муолажа? — Абу Сахл кулимсиради. — Бор-бурдимиздан ажршгган бўлсак, хизриобимиз бормики...\n— Йўқ бўлмаса, бор қилмоғимиз даркор. Хастани ташлаб кетолмаймиз-ку!\n— Абу Сахл эътироз билдиришга улгурмай, Ибн Сино жувонга мурожаат қилди.\n— Бу яланглик мени таажжубда қолдирди. Сиз кўпдан бери шу ердамисиз?\n— Йўқ. Бўрон бошланишидан олдин қўққис чикиб қолдик.\n— Бу ерда бўлмадими?\n— Ажаб... Ажабтовур бўлди. Атрофда гирдикапалак тўзон учди. Бу ерга хас ҳам қўнгани йўқ.\n— Ажаб... Чиндан ҳам ажабтовур, — Ибн Сино шундай деб қудуқ ёнига борди. Пастга қараб овоз берди: акс садо чиқди. Чўкка тушганича майсаларни ҳидлади. Сўнг бирини юлиб олиб, Абу Сахлга якинлашди. — Мана бу гиёҳ баланд тоғларда бўлгувчи эди. Бу ерда ўсиши таажжуб. Юрак хасталигига даво бу. Сиз айтган иҳёйи амвот хизриобни шундан тайёрлаш мумкин. Агар бирон илон тута олсак эди...\n— Заҳри лозимми?\n— Заҳридан ҳам қони билан ёғи лозим. Териси ҳам. Худойимнинг бандалари кўп йиллардан бери тириклик сувини умид қиладилар, ривоятлар тўқийдилар. Менинг наздимда тириклик сувини мавжуд этмоқ мумкин. Биз дуч келган ер айнан ғайриоддий туюляпти. Иншооллоҳ, шу шароитда ниятимиз рўёб бўлса.\n— Мен қудуққа тушаман.\n— Кудуқ тубларида илон бўлади.\n— У ҳолда мен тушай. Болалигимда кўп илон тутганман. Хайриятки, қудуқ четида қайси бир доно қолдирган жун арқон бор эди.\nАбу Сахл белини арқон билан маҳкам боғлаб, пастга тушди. Кўп ўтмай кудуқ тубидан унинг «Тортинг!» деган овози келди. Ибн Сино ҳолдан тойганини ҳам унутиб, бор кучи билан арконни торта бошлади.\nАбу Сахл уст-боши бир аҳволда, ўнг қўлида ярим қулочли илонни лапанглатганича, чикиб келди.\n— Хайрият, ишимизни Худо ўнглади. Шунинг ўзи карахт ётган экан, — деди илонни ҳакимга узатиб.\n— Пича ушлаб туринг, — деди Ибн Сино, сўнг этигини чаққон ечиб, пичоқ билан тагчармини кўчирди. Сўнг қўнжини иккига бўлиб; дастурхондай ёзди. Тагчармнинг бодомдай ерини ўйиб, чуқурча қилди. Шундан кейингина илоннинг бошини кесдилар. Оққан қон чукурчани тўлдиргач, қорнини ёрдилар. Ибн Сино гиёҳнинг илдизини кавлаб майдалади. Аввал ивиб қолган қонга аралаштирди, сўнг ёққа булаб илон терисига ўраб кўйди.\n— Оқшомга қадар офтобда тобланиб турсин, — деди Ибн Сино, сўнг яна кампир ёнига бориб, билагини ушлади.\nОсмон мусаффо, қуёш чарақлаган бўлса-да, яланглик у қадар иссиқ эмасди. Улар ташналик азобидан қутулдилар. Оқшомда Ибн Сино илон пўстини очди. Тайёрланган дори заъфарон тусга кирган эди.\n— Хизриоб деган эдингиз? — ажабланди Абу Сахл уни кўриб.\n— Ҳа, бир оз қуюқлашди. Бизга арчазорнинг булоқ сувидан лозим эди. Афсус, магар иншооллоҳ, бу ҳам хизриобдан қолишмас. — Ибн Сино шундай деб дорининг бир улушини пичоқ учида илиб олиб, жувонга тутди. — Мана шуни ютсинлар, қолдирмасинлар.\nЖувон итоаткорлик билан келиб, пичоқни дастасидан олди. Кампирга яқинлашгач, тиз чўкиб, бир қўли билан бошини кўтарди. Кампир ямланиб, дорини ютди. Ибн Сино дорининг қолганини яна илон пўстига ўраб қўйди.\nБу орада ялангликка ҳукмини ўтказа олмаган қуёш мағрибга бош қўйиб, аламдан барханлар учини куйдириб юбориш қасдида ўт уфурди. Аммо бу ўтли нафас ҳам ялангликка етиб келмади. Аксинча, енгил шабада турди. Атрофга қоронғилик чўка бошлади. Тўлин ой кўтарилди. Шунда кампир ўз-ўзидан қаддини тиклади. Нотаниш кимсаларни кўргач, таажжубланиб жувонга қаради.\n— Сизнинг жонингизни сўраб олишди, — деди жувон пичирлаб. Кампирнинг турганини билиб алломалар унга яқинлашиб, салом беришди.\n— Мана шу зотни дуо қилинг, — деди Абу Сахл Ибн Синони кўрсатиб. — Сизга хизриоб берган одам шу Абу Али ибн Сино деган алломаи замонни эшитганингиз борми?\n— Биз бу дунёда фақат тўрамнигина биламиз. Бўлак зотларни эшитмаймиз, — деди кампир синиқ овозда.\nИби Сино изн сўраб, унинг билагини ушлади. Сўнг, «Худога шукр» деб ўрнидан турди.\n— Тахминим ижобат бўлди. Тириклик сувини худди шу ерда тайёрламоқ керак, — деди у Абу Сахлга. Кейин кампирга юзланди: — Билишимча, чўри экансиз?\n— Оллоҳдан яширадиган сиримиз йўқ. Қочиб кетяпмиз. Аммо сабабини сўраманг.\n— Кай томонга боришни ният қилгансиз?\n— Оллоҳ насиб этган томонга.\n— Тонгда биз Журжония сари отланамиз. Маъқул кўрсангиз, қанотимизга оламиз.\n— Марҳаматларингизга шукр. Биз тақдиримизни Худога топширганмиз. Йўлимиз бўлак.\nКампир бошқа сўз айтмади.\nТўлин ой тиккага келди. Аёллар қудуқнинг бир томонида, алломалар иккинчи томонида пинакка кетдилар. Ибн Сино бир туш кўрди. Кўз олдида аввал хушрўй қиз намоён бўлди. Сўнг қизни банди қилиб ҳайдадилар. Қора соқол, бадбашара одам қизни бағрига олди. Кейин саҳро... Ҳудудсиз саҳрода икки аёл. Бири ўша хушрўй қиз. Йўқ, энди у киз эмас, ҳомиладор аёл. Бири ўрта ёш, елкадор хотин. Ҳомиладор аёл қумга чўзилиб қолди. Кўзи ёриди. Елкадор хотин уни турғизиб нари бошлади. Она боласига талпинди. Аммо елкадор хотиннинг зарби билан йиқилди. Кейин елкадор хотин чақалоқ устига қум сепа кетди. Ибн Синонинг юраги ҳаприқиб уйғонди. Калима келтирди. Ўрнидан туриб атрофга аланглади. Кейин яна жойига чўзилди. Кўзи илинди. Яна туш кўрди. Яна саҳро. Яна икки аёл. Бири кампир. Ким у? Тириклик сувидан баҳра олган кампир-ку?! Ҳамроҳи... Ҳа, шу жувон. Ажаб! Нималар бўляпти! Жувон ҳомиладор. Ана, кўзи ёриди. Энди кампир гўдакка қум сепади... Эвоҳ! Йўқ. Бундай бўлмади.Кампир чақалоқни қўлига олди. Суюб кўкрагига босди... Кимдир ингради. Яна ингради. Ибн Сино уйғониб кетди. Инграётган Абу Сахл экан. Нима бўлди, хасталандимикан? Ибн Сино унинг билагини ушлади. Йўқ, хасталик ишораси сезилмади. Нохуш туш кўраётган бўлса эҳтимол. Ибн Синонинг уйқуси учиб, ўрнидан турди.\n— Уйқунгиз учдими, тўрам?\nИбн Сино кампирнинг хаста овозини эшитиб, унга ўгиршгди.\n— Ҳа... Ўзингиз-чи, яна хасталик азоб бердими?\n— Йўқ, тўрам, танамга жон билан қувват ҳам оқиб кирди.\n— Унда нимага ухламаяпсиз?\n— Худога шукр қилиб ётибман.\n— Ўзгалардан сир яшириш Худога хуш ёқмайди. Нима учун бош олиб кетиш боисини айтмадингиз?\n— Бу бандалар биладиган сир эмас.\n— Аммо мен барисини биламан. Сиз улуғ гуноҳга қўл ургансиз. Бегунохдарни тириклай қумга кўмгансиз.\n— Йўқ! — аёлнинг бағридан отилиб чиққан фарёд қумликларга сингди. Жувон чўчиб уйғонди.\n— Йўқ, — деди кампир, бу сафар пичирлаб, — Худо шоҳид, мен бундай қилмадим. — Кампир пиқиллаб йиғлай бошлади. Жувон уни бағрига олди. — Худо шоҳид. Мен бундай қилмадим... Авлиё экансиз, сиримни билибсиз, аммо мен бундай қилмадим... Мен олти бола кўрдим. Олтовлони шу кумда қолган. Тўрамнинг ҳукми билан чўрилардан зурриёт қолмас эди... Олтовлоним қумда... Ўзим ҳам қумда қолишим керак. Заринани олиб кетинглар, тўрам. Авлиё экансиз, бу жувоннинг дарди ичида, боласини Худойим кўп кўрди. Олтовлоним кумда қолган. Қариганимда тўрам гуноҳга ботирмоқчи бўлди. Ялмоғизни эгам чақирган эди. Заринага доялик қилишни менга юклади. Э, Худойим, қайси гуноҳларим учун мени бу жазоларга мустаҳиқ этдинг. Олтовлоним кумда қолса-ю, яна мен бировнинг боласини тириклай кўмсам-а?! Ё Худойим, менга шуни раво кўрдингми, а?! Олтовлоним чақираётган эди, тўрам, нимага менга хизриоб бердингаз. тўрам, авлиё экансиз...\nАёлнинг нолаларини тўхтатиб бўлмади. Тонгга қадар унинг кўз ёши ҳам оқиб қуриди.\nСаҳарда Абу Сахл илон пўстига ўралган «тириклик суви»ни қудуқ тубига қўйиб чиқди.\nЗарина кампирни ёлғиз ташлашга унамади.\nИбн Сино ва Абу Сахл Журжонияни қоралаб, йўлга тушдилар. Ўлар ҳолда бўлиб қолган алломаларни Журжония сарҳадларига яқин ерда карвон қутқариб олди.\nЖуржония подшоҳи алломаларга лутфлар кўрсатди. Ибн Сино қувватга киргач, подшоҳ кўмагида кичик карвон тузиб, ажабтовур яланглик сари юрди. Аммо қанча изламасин, на қудуқни, на ялангликни топди. У кўп афсуслар билан изига қайтди. Тиб қонунларига тартиб берар маҳалида бу воқеани афсус билан эслаб, ўчириб ташлади.\nАллома саҳродаги жонланишдан, ҳар уч юз йилда бир марта яланглик юз очишидан бехабар ўтди...\nРустамнинг қулоғи шанғиллашдан тўхтаб, бир оз ўзига келди. Чироқ нурини кулча бўлиб ётган илонга тутди. Илон қимир этмади. Рустам чаққонлик билан унинг бўйнидан ушлаб даст кўтарди. Шунда ҳам илонда тириклик белгиси сезилмади. Бирдан Рустамнинг кўзи илон кулча бўлиб ётган ердаги муштдай нарсага тушди. Илонни ўлик гумон қилиб ташлаб юборди-да, энгашиб қаради. Илон пўсти. Кимдир ҳафсала билан ниманидир ўраб қўйган. Рустам қизиқиб уни олди. Пўст ҳам, ичидаги нарса ҳам қуриб, қоғоз кулидай бўлиб қолган эди. Кўлига олиши билан тўзиб кетди. Ҳафсаласи пир бўлган Рустам қўлини қокди, арқонга тирмашиб юқорига чиқа бошлади. Чиқар маҳали илоннинг қимирлаганини, ҳозиргина тўзиган нарсага тилини теккизганини сезмади.\n— Ҳеч нарса йўқ, — деди юқорида у лоқайдгина. — Битта илон ўлиб ётибди, холос.\n— Балки карахтдир?\n— Нима, мен ўлик илонни кўрмаганманми? — деди Рустам. Аммо қудуқ тубида ўзидан кетай деганини айтмади. Унга бошқа гапиришмади. Шу ерда чодир тикишди. Оқшомга яқин қудуқ бўйида транзистор эшитиб ётган Рустам бақириб юборай деди. Ҳали тортиб олинмаган арқонга ўралиб чиқаётган илон эса унга бақрайиб қараб қолди...\n"http://www.kutubxona.com/wiki/index.php?title=Tohir_Malik._Tiriklik_suvi_(hikoya)_/_Kiril&oldid=6815" dan olindi


Болафурушлар 4 йилга қамалди\n20 июн куни Россиянинг Калуга вилояти Обнинск шаҳар суди ўзбекистонлик 32 ёшли Гулнора Қорабоева ва 21 ёшли Баҳодир Жўраевга нисбатан ҳукм чиқарди.\nОдам савдосида айбланган бу эр-хотин 4 йилданга қамалган. Бу ҳақда Регнум ахборот агентлиги Россия Тергов қўмитаси Тергов бошқармасининг Обнинск шаҳри бўйича бўлим бошлиғи Александр Ларин сўзларига таянган ҳолда хабар тарқатди.\nЛаринга кўра, шу йилнинг феврал ойида обнинсклик полициячиларга Гулнора Қорабоева ва Баҳодир Жўраев яқинда туғилиши керак бўлган чақалоқни сотмоқчи бўлгани ҳақида тезкор маълумот келиб тушган.\nШундан сўнг полициячилардан бири харидор сифатида ўзбекистонликларга йўлиққан. Даставвал эр-хотин янги туғилган чақалоқ учун 1000 АҚШ доллари миқдорида пул талаб қилишган, ўзаро савдолашувлардан кейин улар болани 500 долларга сотишга рози бўлганлар.\n26 феврал куни Обнинск шаҳар касалхонасида Гулнора Қорабоева қиз туққан. Туғруқхонадан чиқиши билан у “харидор”дан пулни олиб, чақалоқни унга топширган. Шундан сўнг қизалоқнинг ота-онаси қўлга олинган, чақалоқ эса муолажа учун касалхонага юборилган.\nҲуқуқ-тартибот идоралари маълумотларига кўра, тергов ва суд чоғида айбланувчилар ўз айбини тўлалигича тан олганлар ва жазони ўтаб бўлганларидан кейин қизалоқларини давлатнинг махсус муассасасидан олиб, ўзлари тарбия қилиш истагини билдирганлар.\nБу ҳолатларни ҳисобга олган Обнинск шаҳар суди Гулнора Қорабоева ва Баҳодир Жўраевни тўрт йилданга озодликдан маҳрум қилиш ҳақида ҳукм чиқарган.\nМаҳкумлар жазони умумий тартибдаги жазо колониясида ўташи айтилмоқда.


"Ювентус" 3 йилда Роналдуга қанча пул сарфлагани маълум қилинди - Darakchi\nСПОРТ 21.12.2021, 22:43\nТуриннинг "Ювентус" клуби охирги 3 йил давомида футболчилар учун қанча маблағ сарфлагани бўйича ҳисобот тақдим қилди.\nҚайд этилишича, "Ювентус" айни вақтда "Манчестер Юнайтед"да ўйнаётган собиқ ҳужумчиси Криштиану Роналду учун 3 йилда 277 миллион евро сарфлаган. Бу ҳақда La Gazzetta dello Sport хабар берди.\nТурин клуби 277 млн еврони унинг трансфер харажатлари, ҳужумчининг маоши ва Роналдуга боғлиқ бошқа харажатларга ишлатган.\nШунингдек, "Ювентус" 2016-2020 йиллар оралиғида жамоада ўйнаган аргентиналик Гонсало Игуаинга 122 млн евро сарфлаган. Ярим ҳимоячилар Дуглас Костага 87 млн евро, Федерико Бернардескига 73 млн евро, Аарон Рэмзига 44 млн евро харажат қилинган.


11 июль куни қандай об-ҳаво кузатилади? - 10 Июля 2018 - www.SheJoT.CoM\nГлавная » 2018 » Июль » 10 » 11 июль куни қандай об-ҳаво кузатилади?\n11 июль куни қандай об-ҳаво кузатилади?\nРеспублика Гидрометеорология марказининг хабар беришича, 11 июль куни Тошкентда ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Кечаси 25-27, кундузи 39-41 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 24-29, кундузи 38-43 даража иссиқ бўлади.\nБухоро ва Навоий вилоятларида ҳаво бироз булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 25-30, кундузи 38-43 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 24-29, кундузи 38-43 даража иссиқ бўлади.\nҚашқадарё ва Сурхондарё вилоятларида ҳаво кам булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 24-29, кундузи 40-45 даража иссиқ бўлади.\nАндижон, Наманган ва Фарғона вилоятларида ҳаво кам булутли бўлади, ёғингарчилик кузатилмайди. Шарқдан секундига 5-10 метр тезликда шамол эсади. Кечаси 22-27, кундузи 37-42 даража иссиқ бўлади.\nРеспубликамизнинг тоғли ҳудудларида ҳаво бироз булутли бўлади, ёғингарчилик кузатилмайди. Шарқдан секундига 7-12 метр тезликда шамол эсади. Айрим жойларда шамолнинг тезлиги секундига 15-20 метргача кучайиши мумкин. Кечаси 18-23, кундузи 25-30 даража иссиқ бўлади.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 25 | Добавил: iphone | Теги: #новости, #ahborot, #newsuz, #uznews, #news, #Yangiliklar, #Yangilik, #xabarlar, #habarlar | Рейтинг: 0.0/0\nОмадсизликдан муваффақият сари\nЭҳтиёт бўлинг: умуртқалараро диск чурраси!\nКучли ҳаяжон бепуштлик хавфини икки бараварга оширади


Мирзиёев ва Назарбоев учрашуви қандай ўтди\n22:47 21 Январ 2021\n19:14 23.03.2017 (Янгиланган 19:49 23.03.2017) Ҳавола олиш\nТОШКЕНТ, 23 мар — Sputnik. Шавкат Мирзиёев Қозоғистонга уюштирган биринчи расмий ташрифи давомида Нурсултон Назарбоев билан биргаликда ўзи билиб ёки бехосдан: Остона ва Тошкент муносабатларида янги саҳифа бошланмоқда, дея бот-бот таъкидлади, деб хабар қилди Спутник Қозоғистон.\nНашрга кўра, бу "янги саҳифа" ўтган йилнинг сентябр ойидан бери, инсульт оқибатида мамлакатнинг Биринчи президенти Ислом Каримов бевақт вафот этганидан бери кутишаётган эди. "Аммо тор доирада ва кенгайтирилган таркибда ўтган учрашувлар давомида Нурсултон Назарбоев ва Шавкат Мирзиёев "дўстлик ва ҳамкорлик кўприклари" икки халқ ўртасида Ўзбекистоннинг собиқ президенти давридаёқ ўрнатила бошланганини кўп бор тилга олдилар", — деб ёзди нашр.\nТўсиқлар йўқ қилинди, имкониятларга йўл очилди\n"Сўнгги вақтларда бизнинг муносабатларимиз тамомила бошқача ривожлана бошлади: ўтган йилнинг тўртинчи квартали, ёхуд сўнгги беш ой ичида мамлакатларимиз ўртасидаги товар айланмаси ҳар бир томондан 30%га ошди, — деб таъкидлади Мирзиёев билан биргаликда ўтказган музокаралардан сўнг Нурсултон Назарбоев. — Тўртта савдо уйлари очилди, биз томондан 30 % кўпроқ дон сотилган бўлса, Ўзбекистон томондан 25% кўпроқ мева ва сабзавотлар импорт қилинди. Буларнинг барчаси Ўзбекистоннинг янги раҳбарияти савдо-сотиқ учун имкониятларни кенг очгани ва тўсиқларни олиб ташлагани туфайлидир", — дея қўшимча қилди Назарбоев.\nШу ерда бир воқеани эсламасликнинг иложи йўқ, деб ёзади нашр. Беш йил олдин Тошкентлик бир ҳайдовчи унинг қариндошлари боғдаги гилосни теришни хоҳламаслигини, шу боис мевалар ҳузурини қушлар кўраётганини айтиб қолган. "Уларнинг хоҳламасликларига сабаб, гилосни қўшниларга сотишнинг иложи йўқ — уларнинг ўз гилос дарахтлари бор, хорижга ҳам олиб чиқолмайсиз — чунки олиб чиққани қўйишмайди", — деган афсусланиб ҳайдовчи. Шу ўринда нашр, қизиқ, эндиликда ўша ҳайдовчининг қариндошлари боғидаги гилос мевалари қозоқ бозорларида пайдо бўлармикин, деган саволни ўртага ташлаган. Ёки ўша боғ эгалари, беш ой олдин, икки давлат ўртасидаги алоқалар яхшиланишини кутиб ўтирмасдан, боғдорчиликка қўл силташга улгурдимикин? Аммо, айтиш жоизки, Каримов даврида ҳам Остона ва Тошкент Марказий-Осиё регионида савдо-иқтисодий ҳамкорлик томонидан етакчи ўринни эгаллар эди, деб қўшимча қилган нашр.\nҚозоғистон раҳбарининг иккиёқлама муносабатлар фақатгина яхшиланаётгани ҳақидаги таъкиди Мирзиёев томонидан ҳам маъқулланган. "Регионал ҳамкорлик ўзининг реал ҳосиласини беряпти. Биз сиз билан тор доирада келишгандек, биз бу муносабатларни фақат кенгайтирамиз", — деб айтган Мирзиёев.\nХавфсизлик — энг муҳим масала\nЎзбекистон ва Қозоғистон иқтисодиёт ва трансчегаравий дарёлар масаласини муҳокама қилиш билан чегараланмади, деб ёзади нашр.\nИкки ўртадаги музокаралар, 23 март куни бўлиб ўтаётгани туфайли, Лондонда юз берган навбатдаги теракт ҳақида хабарлар тарқалган.\nВа шундан сўнг музокаралар региондаги террорчилик ва экстремизм каби иллатларга қарши туриш масалаларига уланиб кетган.\nРегиондаги хавфсизлик масаласи ҳақида кўпроқ Мирзиёев гапирди, деб ёзади нашр.\n"Бизнинг бугунги учрашувимиз биз жаҳонда кузатаётган тезкорлик билан ўзгараётган вазиятлар ва ноаниқ мураккаб жараёнлар фонида кечмоқда, деб айтган Мирзиёев. — Мана шундай мураккаб вазиятларда Ўзбекистон ва Қозоғистон вужудга келаётган таҳдидлар ва чақириқларга ўз вақтида жавоб қайтариш ва уларнинг олдини олиш учун умумий ёндашув ишлаб чиқишлари фавқулодда муҳим. Негаки бизнинг давлатларимиз бизнинг катта минтақамизда фаровонлик ва тинчлик сақланиб туриши учун алоҳида жавобгарлик олиб борадилар. Биз бу ҳақда тор доирадаги учрашув вақтида ҳам келишиб олдик — ҳуқуқни муҳофаза қилиш органларимиз учрашуви ҳақида. Биз соталаримизни вақти-вақти билан солиштириб туришимиз жуда муҳим, чунки таҳдидлар — жиддий муаммо ва биз уларга қарши ягона ёндашувни ишлаб чиқишимиз лозим", — деб фикр билдирган Ўзбекистон раҳбари.\nКаримов, Назарбоев, Ўзбекистон, Мирзиёев, Қозоғистон


Ёшларнинг сайловдаги фаол иштироки – демократиянинг муҳим омили | O'zLiDeP\nПрезидентимиз 2017 йил 22 декабрда Олий Мажлисга йўллаган Мурожаатномасида Сайлов билан боғлиқ қонун ҳужжатлари ҳалигача яхлит бир шаклга келтирилмаганини айтиб, халқаро норма ва стандартларга жавоб берадиган Ягона сайлов кодексини ишлаб чиқиш ва қабул қилиш зарурлигини таъкидлаган эди. Шундан сўнг мамлакатимиз тарихида илк бор сайлов билан боғлиқ барча ҳуқуқий меъёрларни ўз ичига қамраб олган яхлит қонун ҳужжати – Ўзбекистон Республикасининг Сайлов Кодекси ишлаб чиқилди ва қабул қилинди.\nКодексни ишлаб чиқишда 20 дан ортиқ давлатларнинг сайлов қонунчилиги ўрганилди, 50 дан зиёд давлатлар қонунчилиги таҳлил қилинди. Сайлов кодекси лойиҳаси юзасидан мамлакатимизда уч юзга яқин тадбир ўтказилди. Уларда 30 минган ортиқ киши қатнашди ва бевосита иштирокчилардан тушган таклиф ва мулоҳазалар асосида умумэътироф этилган халқаро сайлов стандартларига мос, пухта, ихчам ва яхлит шаклда қабул қилинган мукаммал Кодексни яратишга муваффақ бўлинди.\nO‘zLiDeP Сирдарё вилоят Кенгаши томонидан “Ёшларнинг сайловдаги фаол иштироки – демократиянинг муҳим омили” мавзусида ташкил этилган давра суҳбатида бу ҳақда маълум қилинди.\nТадбирда сўз олган партия вилоят Кенгаши вакиллари Ҳ.Жабборов ва Д.Тўрақуловлар ёшларга сайлов кодексининг мазмун-моҳияти ҳақида батафсил маълумотлар беришди.\n“Кодексдаги энг катта янгиликлардан бири бу – сиёсий майдон тўлиқ сиёсий партияларга берилганидир. Эндиликда сиёсий партиялар Қонунчилик палатасига бўлиб ўтадиган сайловда 135 эмас, балки тўлиқ 150 сайлов округида номзод кўрсатиш ҳуқуқига эга бўлди”, – дейди O‘zLiDeP Сирдарё вилоят Кенгаши бўлим мудири Ҳ.Жабборов.\nУнинг қўшимча қилишича, янгиликлардан яна бири – сайловчиларнинг ягона электрон рўйхати шакллантирилади ва у кодекс билан тартибга солинади. Бу сайловларнинг холис, очиқ ва шаффоф ўтишини таъминлашга хизмат қилади.\n“Бугунги давра суҳбатидан сўнг биз танлаган номзод ёки биз сайлаган депутат мамлакатнинг кейинги ҳаётида жуда муҳим, ҳал қилувчи ўрин эгаллашини, у давлат бошқарувида иштирок этишини англаб етдик. Сайлов ҳақида керакли тушунча ва маълумотга эга бўлдик. Биз ёшлар ҳам сайлов жараёнига эътиборсиз, юзаки қарамаслик лозимлигини тушунган ҳолда бўлажак сайловларда фаол иштирок этамиз”, – дейди Гулистон туманидаги Улуғбек агросаноат касб-ҳунар коллежи ўқувчиси С.Сафарқулова.\nТадбир сўнггида иштирокчилар ўзларини қизиқтирган саволларга мутахассислардан батафсил жавоб олди.


Тошкентда ЛГБТга қарши кураш мақсадида мактаб ўқувчиларининг пайпоғи текширилди – Газета.uz\nТошкентдаги мактаблардан бирида дарс пайти болаларнинг оёқ кийимини ечтириб, пайпоғини калта ёки узунлигини текширилган. Блогер Шаҳноза Соатованинг ёзишича, бунга «ЛГБТ»га қарши кураш деб тушугтириш берилган. «Дарс ўрнига ЛГБТ мавзусини ортиқча эслатадиган маърузалар кириб бордими мактабларга?», — деб ёзади у. Халқ таълими вазирлигининг «Газета.uz»га маълум қилишича, вазирлик тизимида бундай топшириқ бўлмаган.\nLotinchada 16 апрель 2021, 13:29 Жамият\nТошкентдаги мактаблардан бирида дарс пайти болаларнинг оёқ кийимини ечтириб, пайпоғини калта ёки узунлигини текширишган. Мазкур ҳолатга эса ЛГБТга қарши кураш деб тушунтириш берилган. Бу ҳақда «Bloger Shahnoza» телеграм-канали муаллифи Шаҳноза Соатова ёзиб қолдирди.\n«Кеча ўғлимнинг синфига кириб дарс пайти болаларнинг оёқ кийимини ечтириб, пайпоғини кўришибди: калтами-узунми? Калта пайпоқли оёқларни суратга олишибди (бола ҳуқуқлари? У нима???). Буни ЛГБТга қарши кураш деб тушунтиришибди», — деб ёзади у.\nБлогер дарс ўрнига ЛГБТ мавзусини эслатадиган маърузалар кириб боргани бўйича савол қўйди. Ушбу антитарғиботни абсурд даражага олиб чиқишаётганини билдирди.\n«Мавзуни ёпинглар энди, ҳеч бўлмаса мактабларда! Мен буни ҳам ЛГБТ тарғиботи деб баҳолайман, қора пиар ҳам пиар, ахир», — дейди блогер.\nХалқ таълими вазирлигининг «Газета.uz»га маълум қилишича, бу ҳолат бўйича Халқ таълими тизимидан бундай топшириқ тушмаган.\n«Суриштириб кўрсам, Халқ таълими тизимидан бундай топшириқ тушмаган. Демак, бошқа бир ташкилотнинг топшириғи (балки, кимнингдир шахсий ташаббусидир — яхши гумон). Биз болаларимизни мактабга жўнатар эканмиз, уларнинг таълимини ҳам, тарбиясини ҳам ўзимиз танийдиган, болаларимиз билан бевосита мулоқотда бўладиган ўқитувчисига ва мактабга ишонамиз. Бироқ мактабга хўжайин кўп, ҳамма ўзининг йўл харитасини, дастурини бажариши керак, шунга дарс пайти эшикни тепиб кириб бораверишади. Дарс муқаддас, таълим муқаддас деган тушунча йўқ. Ҳар сафар болалар мактабдан „дарсда формамизни текширди, галстук тақмаганларни уришди“ деб келганида, барбод бўлган дарсга ачинаман», — дейди Шаҳноза Соатова.\nШунингдек, у бир вақтлар камолотчилар дарсни бузганида жамоатчилик эътироз билдирганини эслатиб ўтди. «Энди маънавиятчиларга ўтдими эстафета???», дея савол қўймоқда блогер.\n«Масалан, кеча тарбия соатига айланиб, ЛГБТнинг калта пайпоққа боғлиқлиги тўғрисида маъруза ўқилган 20 дақиқа (шартли) ЎЗБEК ТИЛИ дарси ҳисобидан кетди, тил жонкуяри сифатида менга икки карра аламли бу ҳол. Шу 20 дақиқалик билимнинг ўрнини қачон тўлдириш тўғрисида ўша «йўл харита"ларида нимадир дейилганми? Нечта синфда қанчалаб 20−30 дақиқалар кетяпти бунга? Саводи, билими бўлмаган одамни маънавиятли қилиш мушкуллигини, ҳамма эзгуликлар, юксак маънавият ҳам, аввало билим ва савод устига қурилишини билмаймизми? Юмшоқ тарғибот йўлидан бориб, тарбияни дарс ва таълим тизимига аралашмаган ҳолда, дарсларда маъруза эмас, дарсдан ташқарида юксак қадриятларни акс эттирган санъат, адабиёт асарларини саҳналаштириш, томоша қилиш, бепул тўгараклар фаолиятини ривожлантириш орқали амалга оширса бўлмайдими?», — деб ёзади Соатова.\nШаҳноза Соатова бола пайпоғининг узунлигини ўзи ва ота-онаси ҳал қилишини таъкидлади.\n«Айтганча, ким қайси конспирологик назарияга ишонса, ўзининг иши. Лекин бола пайпоғининг узунлигини ўзи ва ота-онаси ҳал қилади!», — дейилади пост сўнггида.\nХалқ таълими вазирлиги бу ҳолат Миробод туманидаги 110-мактабда бўлиб ўтганлигини аниқлади. Ҳозирда ҳолат бўйича ўрганиш ишлари олиб борилмоқда.\nТўлдирилди: 18:01 16.04.21\n«Газета.uz» 3 290\n«ЛГБТ мавзуси дарс пайтида кўтарилмаган» — ХТВ ўқувчининг пайпоғи текширилиши бўйича муносабат билдирди 22 апрель 2021, 12:14\n16 апрель, 13:58\nShu desalaring, eng katta muammo shu maktabda! Bolalarni bilimini oʻlchang undan koʻra!\n16 апрель, 15:32\nKalta paypoq bilan olchanadimi bu narsa tepada aqli kaltala otirishidan dalolatde bu yoki biza ahmoqmizmikin ula aqlli slishkom\n5 sinf uglim sinfida shu xafta qizlarni sochi yubkasini uzunligini ulchab rangi buyicha tanbexla berib rasmga olib ketibdi kimdir telegram guruxda qizlarni ota onasi nima haqqi bor deb muxokama qilushgandi, kichik uglim uqituvchisi telegram guruxda 20ga yaqin uquvchi jumladan 2 sinf uglimdan ham kundalik.com ga pul tulash zarurligini yuqoridan talab qivotganini yozdi men obuna bulish ixtiyoriy va tepadan xech kimni majburiy obuna qilishga xaqqi yuqligini eslatib quygandim zavuch va tepadagi odam sms ssilka xabaralarini darrov uchirib tashladi. talim tarbiya berish urniga yubka rangi va uzunligini ulchab yuribmiz\n16 апрель, 16:46\nБу жудаям ахмокона, уят холат. Айникса укитувчилар болаларга таьлим берадиган инсонлар томонидан уйлаб топилган.